open-index/open-wikipedia-markdown huggingface dataset:
ഫാക്സ്

കടലാസ്സിൽ അച്ചടിച്ചിട്ടുള്ള ചിത്രങ്ങളും അക്ഷരത്താളുകളും ടെലിഫോൺ നെറ്റ്‌വർക്ക് വഴി വിദൂര സ്ഥലത്തേക്ക് അയക്കാൻ ഉപയോഗിക്കുന്ന ഇലക്ട്രോണിക് ഉപകരണ സംവിധാനമാണ് **ടെലി ഫാക്സിമിലി** അഥവാ ചുരുക്കത്തിൽ **ഫാക്സ്** എന്നറിയപ്പെടുന്നത്. ലളിതമായി പറഞ്ഞാൽ ടെലിഫോൺ നെറ്റ്‌വർക്കിനാൽ പരസ്പരം  ബന്ധിപ്പിക്കപ്പെട്ട രണ്ട് ഫാക്സ് ഉപകരണങ്ങൾ ഉപയോഗിച്ച് കടലാസ്സ് താളിലെ വിവരങ്ങൾ ദൂരത്തേക്ക് അയക്കാനും പുനർനിർമ്മിക്കാനും എളുപ്പം സാധിക്കുന്നു. 

സ്‌കാൻ ചെയ്‌ത പ്രിന്റഡ് മെറ്റീരിയലിന്റെ (ടെക്‌സ്റ്റും ചിത്രങ്ങളും) സാധാരണയായി ഒരു പ്രിന്ററുമായോ മറ്റ് ഔട്ട്‌പുട്ട് ഉപകരണവുമായോ ബന്ധിപ്പിച്ചിരിക്കുന്ന ഒരു ടെലിഫോൺ നമ്പറിലേക്കുള്ള ടെലിഫോണിക് ട്രാൻസ്മിഷൻ ആണ്. ഒറിജിനൽ ഡോക്യുമെന്റ് ഒരു ഫാക്സ് മെഷീൻ (അല്ലെങ്കിൽ ഒരു ടെലികോപ്പിയർ) ഉപയോഗിച്ച് സ്കാൻ ചെയ്യുന്നു, അത് ഉള്ളടക്കത്തെ (ടെക്സ്റ്റ് അല്ലെങ്കിൽ ഇമേജുകൾ) ഒരൊറ്റ ഫിക്സഡ് ഗ്രാഫിക് ഇമേജായി പ്രോസസ്സ് ചെയ്യുകയും ഒരു ബിറ്റ്മാപ്പാക്കി മാറ്റുകയും തുടർന്ന്  ഓഡിയോ ഫ്രീക്വൻസി ടോണുകളുടെ രൂപത്തിൽ ടെലിഫോൺ സംവിധാനത്തിലൂടെ കൈമാറുന്നു.ആദ്യകാല സംവിധാനങ്ങൾ തുടർച്ചയായ അല്ലെങ്കിൽ അനലോഗ് രീതിയിൽ ഇമേജ് ഡാർക്ക്നെസ് ഓഡിയോ ടോണിലേക്ക് നേരിട്ട് പരിവർത്തനം ചെയ്തിരുന്നു. 1980-കൾ മുതൽ തന്നെ, മിക്ക മെഷീനുകളും ട്രാൻസ്മിറ്റ് ചെയ്ത ഓഡിയോ ഫ്രീക്വൻസികൾ പേജിന്റെ ഡിജിറ്റൽ റെപ്രസെന്റേഷൻ ഉപയോഗിച്ച് മോഡുലേറ്റ് ചെയ്യുന്നു, ഇത് മുഴുവൻ വെളുത്തതോ കറുത്തതോ ആയ ഏരിയകൾ വേഗത്തിൽ കൈമാറാൻ കംപ്രസ് ചെയ്യുന്നു. 

1980 കളിലും 1990 കളിലും ഫാക്സ് മെഷീനുകൾ ഓഫീസുകളിൽ സാധാരണയായിരുന്നു, എന്നാൽ ഇമെയിൽ, വേൾഡ് വൈഡ് വെബ് തുടങ്ങിയ ഇന്റർനെറ്റ് അധിഷ്ഠിത സാങ്കേതികവിദ്യകൾ വന്നതോട് കൂടി ക്രമേണ കാലഹരണപ്പെട്ടു. മെഡിക്കൽ അഡ്മിനിസ്ട്രേഷനിലും നിയമ നിർവ്വഹണത്തിലും ഇന്നും ജനപ്രിയമായി തുടരുന്നു.
## ചരിത്രം
### വയർ ട്രാൻസ്മിഷൻ
സ്കോട്ടിഷുകാരനായ ശാസ്ത്രജ്ഞൻ അലക്സാണ്ടർ ബെയ്ൻ കെമിക്കൽ മെക്കാനിക്കൽ ഫാക്സ് ടൈപ്പ് ഉപകരണങ്ങൾ കണ്ടുപിടിക്കുന്ന പ്രവർത്തിയിൽ ഏർപ്പെട്ടു, 1846-ൽ ലബോറട്ടറി പരീക്ഷണങ്ങളിലൂടെ ഗ്രാഫിക് അടയാളങ്ങൾ പുനർനിർമ്മിക്കാൻ കഴിഞ്ഞു. "ഇലക്‌ട്രിക് പ്രിന്റിംഗ് ടെലിഗ്രാഫിന്" 1843 മെയ് 27-ന് അദ്ദേഹത്തിന് ബ്രിട്ടീഷ് പേറ്റന്റ് നമ്പർ 9745 ലഭിച്ചു. ഫ്രെഡറിക് ബേക്ക്‌വെൽ ബെയ്‌ന്റെ രൂപകൽപ്പനയിൽ നിരവധി മെച്ചപ്പെടുത്തലുകൾ വരുത്തുകയും ഒരു ടെലിഫാക്‌സ് മെഷീൻ പ്രദർശിപ്പിക്കുകയും ചെയ്തു. ടെലിഫോൺ കണ്ടുപിടിക്കുന്നതിന് ഏകദേശം 11 വർഷം മുമ്പാണ്, ഇറ്റാലിയൻ ഭൗതികശാസ്ത്രജ്ഞനായ ജിയോവന്നി കാസെല്ലിയാണ് പാന്റലെഗ്രാഫ് കണ്ടുപിടിച്ചത്.1865-ൽ അദ്ദേഹം പാരീസിനും ലിയോണിനുമിടയിൽ ആദ്യത്തെ വാണിജ്യ ടെലിഫാക്സ് സർവ്വീസ് ആരംഭിച്ചു.

## അവലംബം
വർഗ്ഗം:ടെലികമ്മ്യൂണിക്കേഷൻ ഉപകരണങ്ങൾ
ബെല്ല്യുസോറസ്

ചെറിയ ഒരു സോറാപോഡ് വിഭാഗം ദിനോസർ ആണ് **ബെല്ല്യുസോറസ്**. വളരെ നീളം കുറഞ്ഞ കഴുത്തായിരുന്നു ഇവയ്ക്ക്. മധ്യ ജുറാസ്സിക് കാലത്ത് ആണ് ഇവ ജീവിച്ചിരുന്നത്. ഏകദേശ നീളം 16 അടി ആണ്. പേരിന്റെ അർത്ഥം സുന്ദരിയായ പല്ലി എന്നാണ്. പേര് പകുതി ലാറ്റിനും പകുതി ഗ്രീക്കും ആണ്.

## ഫോസ്സിൽ
ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. 17 എണ്ണത്തിന്റെ ഒരുമിച്ചുള്ള ഫോസ്സിൽ ആണ് കണ്ടു കിട്ടിയിട്ടുള്ളത് ഇത് സൂചിപിക്കുന്നത് ഇവ ഒരുമിച്ചു മരിച്ചവയായിരുന്നു എന്നാണ്. മല വെള്ളം പോലെ ഉള്ള സാഹചര്യം ആയിരിക്കാം ഈ കൂട്ട മരണകാരണം എന്ന് കരുതുന്നു.

## അവലംബം
* 

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
കോംപാക്റ്റ് ഡിസ്ക് ഡ്രൈവ്

ഒരു പേർസണൽ കമ്പ്യൂട്ടർ ഹാർഡ്‌വെയർ ഭാഗമെന്ന നിലയിൽ, ഒപ്ടിക്കൽ കോമ്പാക്റ്റ് ഡിസ്കുകൾ വായിക്കാനും അവയിൽ എഴുതുവാനും ഉപയോഗിക്കുന്ന ഇലക്ട്രോണിക് ഉപകരണമാണ് സീഡി ഡ്രൈവ്. ഒരു ലേസർ റീഡ്/റൈറ്റ് ഹെഡ് , സർവോ മെക്കാനിസം, അനുബന്ധ ഇലക്ട്രോണിക് പരിപഥം എന്നിവയാണ് സീഡി ഡ്രൈവിൻറെ  പ്രധാന ഭാഗങ്ങൾ.

വർഗ്ഗം:കമ്പ്യൂട്ടർ ഹാർഡ്‌വെയർ
പോപ്പുലാരെസ്

പ്രാചീന റോമൻ റിപ്പബ്ലിക്കിലെ ഒരു ജനകീയ (democrat) രാഷ്ട്രീയ കക്ഷിയാണ് **പോപ്പുലാരെസ്** (Populares). അധികാരം ജനങ്ങളിൽ നിക്ഷിപ്തമാകണമെന്ന അഭിപ്രായമുള്ളവരുടെ കക്ഷിയായിരുന്നു ഇത്.  

## അവലംബം

വർഗ്ഗം:രാഷ്ട്രീയകക്ഷികൾ
പുന്നപ്പൂമരം

തെക്ക് കിഴക്കൻ ഏഷ്യൻ രാജ്യങ്ങളിൽ കാണുന്ന ഒരു മരമാണ് **പുന്നപ്പൂമരം**. . **ജാൽ**, **ഞാൽ**, **തലൂരം**, **വരാങ്കി** എന്നെല്ലാം പേരുകളുണ്ട്. ഗുരുതരമായ വംശനാശഭീഷണിയുള്ള ഒരു വൃക്ഷമാണ്. മരത്തിൽ നിന്നും ഒരു തരം പശ ലഭിക്കാറുണ്ട്. ഇലപൊഴിക്കുന്ന ഈ മരത്തിന് ഫെബ്രുവരിയിലാണ് പുതിയ ഇലകൾ ഉണ്ടാവുന്നത്. തെക്കേ ഇന്ത്യയിൽ പലയിടത്തും കാണാറുണ്ട്. ഔഷധഗുണങ്ങളുണ്ട്.  40 മീറ്ററോളം ഉയരം വയ്ക്കുന്ന മരത്തിന് ഒരു മീറ്ററോളം വ്യാസവും വയ്ക്കാറുണ്ട്. ടിഷ്യു കൾച്ചർ വഴി പുതിയ തൈകൾ ഉണ്ടാക്കുന്ന രീതി വികസിപ്പിച്ചെടുത്തിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഡിപ്റ്ററോകാർപേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഒടിഞ്ഞ ചിറകുകൾ

ഖലീൽ ജിബ്രാന്റെ ഒരു കാവ്യനോവലാണ്  **ഒടിഞ്ഞ ചിറകുകൾ**. ഖലീൽ ജിബ്രാന്റെ ഏക നോവലായ ഇതിൽ അദ്ദേഹത്തിന്റെ ആത്മകഥാംശമുണ്ടെന്നു കരുതപ്പെടുന്നു.  എം സജിത വിവർത്തനം ചെയ്ത ഈ നോവൽ പൂർണ പബ്ലിക്കേഷനാണ് പ്രസിദ്ധീകരിക്കുന്നത്.

## അവലംബം


വർഗ്ഗം:മലയാള വിവർത്തന ഗ്രന്ഥങ്ങൾ
സകാക

സൗദി അറേബ്യയുടെ വടക്ക്-കിഴക്ക് ഭാഗത്ത് സ്ഥിതി ചെയ്യുന്ന നഗരമാണ് **സകാക** (). അൽ ജൗഫ് പ്രവിശ്യയുടെ തലസ്ഥാനമായ സകാക രാജ്യ തലസ്ഥാനമായ റിയാദിൽ നിന്ന് 1200 കിലോമീറ്റർ അകലെയാണ് നില കൊള്ളുന്നത്‌.  2010 ലെ കണക്കെടുപ്പ് പ്രകാരം പ്രദേശത്തെ ജനസംഖ്യ 150,257 ആണ്.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
ഖഫ്ജി

സൗദി  
## ചരിത്രം
1970 വരെ സൗദിക്കും കുവൈറ്റിനുമിടയിലുള്ള നിഷ്പക്ഷ പ്രദേശമായിരുന്നു ഖഫ്ജി. 1970 കളോടെ ഇവിടെ പെട്രോളിയം നിക്ഷേപം കണ്ടെത്തിയതോടെ ഈ പ്രദേശം സൗദി അറേബ്യയുടെയും കുവൈറ്റിന്റെയും ശ്രദ്ധാകേന്ദ്രമായി മാറി. തുടർന്ന്  ഇരുരാജ്യങ്ങളും തമ്മിലുള്ള അതിർത്തി പുന:ക്രമീകരണത്തിൽ ഖഫ്ജി ഔദ്യാഗികമായി സൗദി അറേബ്യയുടെ ഭാഗമായി. ഇവിടത്തെ എണ്ണപ്പാടങ്ങൾ ഇരുരാജ്യത്തെയും കമ്പനികൾക്ക് തുല്യാവകാശമുള്ള സംയുക്തസംരംഭത്തിന്റെ കീഴിലാണ്. 1991ലെ ഇറാഖ്-കുവൈറ്റ്‌ യുദ്ധകാലത്ത് ഇറാഖ് സൈന്യം കുവൈത്തിൽ നിന്ന് സൗദിയിലേക്ക് ഖഫ്ജി വഴി കടക്കാൻ ശ്രമിച്ചു. ഖഫ്ജിയിലെ യുദ്ധം എന്ന് പേരുകേട്ട ഇത് ഗൾഫ് യുദ്ധത്തിലെ വഴിത്തിരിവായിരുന്നു.

ഖഫ്ജി പട്ടണത്തിന്റെ വികസനം മുൻനിർത്തി ഖഫ്ജിയിൽ ഭൂമി വാങ്ങാനും വിൽക്കാനും ജി.സി.സി പൗരന്മാർക്ക് സൗദി സർക്കാർ അനുമതി നൽകിയിട്ടുണ്ട്.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
സെൽഷ്യസ്

താപത്തിന്റെ ഏകകമാണ് **സെൽഷ്യസ്**.  സ്വീഡിഷ് ജ്യോതിശാസ്ത്രജ്ഞൻ അന്റെഴ്സ് സെൽഷ്യസ്ന്റെ പേരിൽ നിന്നാണ് ഈ ഏകകത്തിന്റെ പേരുത്ഭവിച്ചത്‌. ഒരു ഡിഗ്രീ സെൽഷ്യസ്(°C) എന്നാൽ താപമാപിനിയിലെ അളവുകളിലുള്ള അന്തരവും താപനിലയുടെ മൂല്യവുമാണ്. 1948 വരെ ഈ ഏകകം *സെന്റിഗ്രേഡ്* എന്നാണ് അറിയപ്പെട്ടിരുന്നത്. )

ശുദ്ധജലം 0(പൂജ്യം) ഡിഗ്രീ സെൽഷ്യസ് താപനിലയിൽ മഞ്ഞുകട്ടയായും 100 ഡിഗ്രീ സെൽഷ്യസ് താപനിലയിൽ നീരാവിയായും മാറുന്നു.

## അവലംബം


വർഗ്ഗം:താപനിലയുടെ ഏകകങ്ങൾ
വാഴേങ്കട

മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ഗ്രാമമാണ് വാഴേങ്കട. ആലിപ്പറമ്പ് പഞ്ചായത്തിലുൾപ്പെട്ട പ്രദേശമാണിത്. തൂത-വെട്ടത്തൂർ റോഡ് ഈ ഗ്രാമത്തെ സമീപപ്രദേശങ്ങളുമായി ബന്ധിപ്പിക്കുന്നു.

വാഴേങ്കട കുഞ്ചു നായർ, വാഴേങ്കട വിജയൻ തുടങ്ങിയ പ്രശസ്തരായ കഥകളിനടന്മാരുടെ ജന്മദേശമാണ്‌ വാഴേങ്കട.

## സ്ഥാപനങ്ങൾ
* വാഴേങ്കട കോട്ടയിൽ ക്ഷേത്രം 
* വാഴേങ്കട നരസിംഹമൂർത്തി ക്ഷേത്രം 

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
സഞ്ജീവനി

പാറയിലും മറ്റും പറ്റിപ്പിടിച്ച് വളരുന്ന (Lithophyte) ഒരു ഔഷധസസ്യമാണ് **സഞ്ജീവനി**  (Devanagari:**संजीवनी**; English: **Sanjeevani**). ജീവൻ പകർന്നുനൽകുന്നത് എന്നാണ് *സഞ്ജീവനി* എന്ന വാക്കിനർത്ഥം. ആരവല്ലി പർവ്വതനിരകളിൽ ഈ സസ്യത്തെ കണ്ടുവരുന്നു.

## വിവരണം

മറ്റു ലിതോഫൈറ്റുകളെപ്പോലെ  (Lithophyte) ഈ സസ്യത്തിനും ജലത്തിന്റെ അഭാവത്തിൽ മാസങ്ങൾ ഉണങ്ങിയ അവസ്ഥയിൽ അതിജീവിക്കാനും ജലം ലഭിക്കുമ്പോൾ വീണ്ടും പഴയതുപോലെ പച്ചപ്പിലേക്ക് തിരികെ വരാനും കഴിയും. സൂര്യാഘാതം, അൾട്രാ വയലറ്റ് രശ്മികൾ കൊണ്ടും ഓക്സൈഡേഷൻ കൊണ്ടുമുള്ള കോശനാശം, എന്നിവ തടയാനും കോശവളർച്ചക്കും ഈ ചെടിയുടെ സത്ത്‌ ഗുണകരമാണെന്ന് കരുതുന്നു.

## ഐതിഹ്യം

ഹൈന്ദവ പുരാണങ്ങളിലും രാമയണത്തിലും പരാമർശിക്കുന്ന സഞ്ജീവനി ഈ സസ്യം ആണെന്ന് വിശ്വസിക്കപ്പെടുന്നുണ്ടെങ്കിലും, ചിലപഠനങ്ങൾ അതിനോട് അനുകൂലിക്കുന്നില്ല.

## അവലംബം

## പുറം കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
പരൈദ് തബാൻ

യു.എൻ. സമാധാനപുരസ്കാരം നേടിയ ദക്ഷിണ സുഡാനിലെ എമിറിറ്റസ് ബിഷപ്പാണ് **പരൈദ് തബാൻ**(ജനനം : 1936 - മരണം: 1 നവംബർ 2023). റോമൻ കാത്തോലിക് വിഭാഗത്തിൽപ്പെടുന്ന ഇദ്ദേഹമാണ് ന്യൂ സുഡാൻ കൗൺസിൽ ഓഫ് ചർച്ചസ് സ്ഥാപിച്ചത്. കടുത്ത വംശീയസംഘർഷം നിലനിൽക്കുന്ന ദക്ഷിണ സുഡാനിൽ തബാന്റെ നേതൃത്ത്വത്തിൽ നിരവധി സമാധാനപ്രവർത്തനങ്ങൾ നടക്കുന്നുണ്ട്. ദക്ഷിണ സുഡാനിലെ കിറോൺ ഗ്രാമമാണ് തബാന്റെ പ്രവർത്തനകേന്ദ്രം. വ്യത്യസ്ത വംശത്തിൽപ്പെട്ടവരും വിവിധ മതവിശ്വാസികളുമായവരെ  ചേർത്ത് 2005ൽ ആണ് ഈ ഗ്രാമം രൂപീകരിച്ചത്.  രാജ്യത്തിനാകെ മാതൃകയായി പരസ്പര സഹവർത്തിത്വത്തോടെയാണ്  ഇവർ ഈ ഗ്രാമത്തിൽ കഴിയുന്നത്.
## അവലംബം

## പുറം കണ്ണികൾ
*കിറോൺ ഗ്രാമ വെബ്സൈറ്റ് 

വർഗ്ഗം:യു.എൻ. സമാധാനപുരസ്കാരം നേടിയവർ
വർഗ്ഗം:2023-ൽ മരിച്ചവർ
ചെറുസൂര്യകാന്തി

സൂര്യകാന്തി ഉൾപ്പെടുന്ന  അസ്റ്റെറെസിയെ കുടുംബത്തിൽപ്പെട്ട ഒരു ഏക വാർഷിക സസ്യമാണ് **ചെറുസൂര്യകാന്തി**. *വെഡേലിയ ചൈനൻസിസ്* എന്നാണ് സസ്യശാസ്ത്ര നാമം. ഇവ സൂര്യകാന്തികളെപ്പോലെ നിവർന്നുവളരാതെ നിലത്തു പടർന്ന് വളരുന്നു. അതിദ്രുതം വളരുന്ന ഇവ ചിലപ്പോൾ മറ്റു ചെടികളെ വളരാനനുവദിക്കാതെ, ഒരു പ്രദേശമാകെ പടർന്നു വളരുന്നു. കാണാൻ ഭംഗിയുള്ള മഞ്ഞനിറമുള്ള പൂക്കൾക്കു സാമാന്യം വലിപ്പമുണ്ട്.

File:Chinese_-Wedelia.JPG|
File:Wedelia chinensis1.JPG|


## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:പുഷ്പങ്ങൾ
കേരളത്തിലെ മറ്റു പിന്നാക്കവിഭാഗങ്ങൾ

## കേരളത്തിലെ മറ്റ് പിന്നാക്ക വിഭാഗ സമുദായങ്ങളിൽ ഉൾപ്പെടുന്നവർ
### I സംസ്ഥാനമൊട്ടാകെ
# അഗസ
# അമ്പലക്കാരൻ
# ആംഗ്ലോ ഇൻഡ്യൻ
# അരേമറാട്ടി
# ആര്യ‌
# ബണ്ഡാരി
# ബില്ലവ‌
# ചക്കാലൻ
# ചാവളക്കാരൻ
# ചെട്ടി/ചെട്ടികൾ (കൊട്ടാർചെട്ടി,പറക്കചെട്ടി, ഏലൂർചെട്ടി, ആറ്റിങ്ങൽചെട്ടി, പുതുക്കടചെട്ടി,ഇരണിയൽചെട്ടി,ശ്രീ പണ്ഡാരചെട്ടി, തെലുങ്ക്ചെട്ടി,പേരൂർക്കടചെട്ടി,ഉദയൻകുളങ്ങരചെട്ടി, സാധുചെട്ടി, 24 മനൈചെട്ടികൾ,വയനാടൻചെട്ടി, കലവറചെട്ടി, 24 മനൈ ചെട്ടികൾ, മൌണ്ടാടൻചെട്ടി, ഇടനാടൻ ചെട്ടി)
# ദേവദിഗ‌
# ദേവാംഗ‌
# ധീവര (അരയൻ, വാലൻ, നുളയൻ‍, മുക്കുവൻ, അരയവാത്തി, വളിഞ്ഞിയാർ, പാണിയാക്കൽ, മുകയ, ബോവിമുകയാർ, മുകവീരൻ)
# ഈഴവരും തീയരും
# ഈഴവാത്തി
# എഴുത്തച്ഛൻ
# ഗണിക
# ഗട്ടി 
# ഗൌഡ
# ഹെഗ്‌ഡെ
# ജോഗി
# കടുപട്ടൻ 
# കയ്കോലൻ
# കൊലാശാരി (കലശപ്പണിക്കർ)
# കളരിക്കുറുപ്പ്‌ അല്ലെങ്കിൽ കളരിപ്പണിക്കർ
# വിശ്വകർമ  (ആശാരി, ചപ്ത്തേഗ്ര‌ , കല്ലാശാരി, കൽത്തച്ചൻ, കമ്മാള, കംസല, കന്നാൻ, കരുവാൻ, കൂടാരൻ, കൊല്ലൻ, മലയാള കമ്മാള, മൂശാരി, പാണ്ടിക്കമ്മാള, പാണ്ടി തട്ടാൻ, പെരുംകൊല്ലൻ, തച്ചൻ, തട്ടാൻ, വിൽകുറുപ്പ്, വില്ലശാൻ , വിശ്വബ്രാഹ്മണൻ അല്ലെങ്കിൽ വിശ്വബ്രാഹ്മണർ , വിശ്വകർമ്മാള, പലിശപെരുംകൊല്ലൻ )
# കന്നടിയാൻ
# കണിശു അല്ലെങ്കിൽ കണിയാർ പണിക്കർ, കാണി അല്ലെങ്കിൽ കണിയാൻ (ഗണക) അല്ലെങ്കിൽ കണിശാൻ അല്ലെങ്കിൽ കമ്നൻ
# കാവുതിയ്യർ
# കാവുടിയാരു
# കൊടയാർ
# കൃഷ്ണൻവക
# കേരള മുതലി
# കുടുംബി
# കോംഗുനവിതൻ, വേട്ടുനവിതൻ, അടുത്തോൺ
# കുശവൻ(കുലാല, കുലാല നായർ അല്ലെങ്കിൽ ആന്ധ്രാനായർ അല്ലെങ്കിൽ ആന്ദുരു നായർ)
# കുംബാരൻ
# കുറുമ്പ
# ലത്തീൻ കത്തോലിക്കർ
# മഹേന്ദ്ര-മെദറ
# മടിവല
# മൂപ്പർ,കല്ലൻമൂപ്പൻ,കല്ലൻമൂപ്പർ
# മറവൻ
# മരുതവർ
# മുസ്ലീം അല്ലെങ്കിൽ മാപ്പിള
# നാടാർ (ഹിന്ദു)
# നായിക്കൻ
# ഓടൻ
# ക്രിസ്തുമതത്തിലേക്ക് പരിവർത്തനം ചെയ്ത പട്ടികജാതിക്കാർ
# പണ്ഡിതർ
# പന്നിയാർ
# പട്ടാര്യ
# പെരുവണ്ണാൻ (വാരണവൻ)
# പുള്ളുവൻ
# രജപൂർ
# ചക്രവർ, ശക്രവർ(കാവതി)
# സൗരാഷ്ട്രാർ
# ശാലിയ, ചാലിയ (ചാലിയൻ)
# സേനൈതലൈവ൪(ഇലവാണിയ)
# എസ്. ഐ. യു. സി (നാടാർ ഒഴികെ)
# എസ്. ഐ. യു. സി നാടാർ
# തച്ചർ
# തോൽകൊല്ലൻ
# വടുവൻ, വടുഗൻ, വടുകർ, വടുക(വടുക്കൻ)
# വേളാൻ
# വാണിയൻ (വാണിക, വാണികവൈശ്യ, വാണിഭചെട്ടി, വാണിയചെട്ടി, ആയിരവൻ, നാഗരതർ, വാണിയാൻ)
# വാണിയർ
# വക്കലിഗ
# വീരശൈവ (യോഗി, യോഗീശ്വര, പണ്ടാരം, പൂപണ്ടാരം, മലപണ്ടാരം, ജംഗം)
# വെളുത്തേടത്ത് നായർ (വെളുത്തേടൻ, വണ്ണത്താൻ)
# വിളക്കിത്തല നായർ(വിളക്കിത്തലവൻ)
# യാദവൻ (കോലയ, ആയർ, മായർ മണിയാണി, ഇരുമൻ)
# കോങ്ങു വെള്ളാള ഗൌണ്ടെർ (വെള്ളാള ഗൌണ്ടെർ ,നാട്ടു ഗൌണ്ടെർ,പാല ഗൌണ്ടെർ,പൂസാരി ഗൌണ്ടെർ,പാല വെള്ളാള ഗൌണ്ടെർ )

### II മലബാർ ജില്ലയിൽ
# ബോയൻ
# ഗെൻജാം റെഡ്ഡി
# വിഷവൻ
 	
### III മലബാർ ജില്ല ഒഴികെ സംസ്ഥാനമൊട്ടാകെ
# കമ്മാര
# മലയൻ
# മലയേക്കണ്ടി
# റെഡ്ഡ്യാർ
 	
### IV മലബാർ ജില്ലയിലെ കാസർഗോഡ്‌ താലൂക്ക് ഒഴികെ സംസ്ഥാനമൊട്ടാകെ
# മറാട്ടി

## കുറിപ്പുകൾ

## അവലംബം


വർഗ്ഗം:പിന്നാക്ക വിഭാഗം
വർഗ്ഗം:കേരളത്തിലെ ജനവിഭാഗങ്ങൾ
ഉത്തരാധുനിക വാസ്തുവിദ്യ

1950കളിൽ തുടക്കംകുറിച്ച്, 1970കളോടടുത്ത് ഒരു വാസ്തുവിദ്യാ പ്രസ്ഥാനമായിമാറിയ അന്താരാഷ്ട്ര വാസ്തുകലാശൈലിയാണ്   **ഉത്തരാധുനിക വാസ്തുവിദ്യ** അഥവാ **പോസ്റ്റ്മോഡേർൺ ആർക്കിടെക്ചർ** (**Postmodern architecture** ) എന്ന് അറിയപ്പെടുന്നത്. സമകാലീന വാസ്തുവിദ്യയിലും ഈ പ്രസ്ഥാനം അതിന്റെ സ്വാധീനം ചെലുത്തുന്നുണ്ട്. 

ആധുനികവാസ്തുശൈലിയിൽനിന്നും ഉൽത്തിരിഞ്ഞുവന്നതാണ് ഉത്തരാധുനിക വാസ്തുവിദ്യ. എന്നിരുന്നാലും ആധുനികവാസ്തുവിദ്യയിൽ പല ആശയങ്ങളോടും ഉത്തരാധുനിക വാസ്തുവിദ്യ വൈരുദ്ധ്യം പ്രകടിപ്പിക്കുന്നു. അടിസ്ഥാനമായും പുതിയ ആശയങ്ങളുടേയും, പരമ്പരാഗത ശൈലികളുടേയും സമ്മേളനമാണ് ഉത്തരാധുനിക വാസ്തുവിദ്യയിൽ കാണാൻ കഴിയുന്നത്. അപ്രതീക്ഷിതമായ രീതികളിൽ പഴയകാല വാസ്തുവിദ്യയിലെ ഘടകങ്ങളും മറ്റും പ്രയോജനപ്പെടുത്തുന്നതാണ് ഉത്തരാധുനികവിദ്യയെ വേറിട്ടതാക്കുന്നത്. 

റോബർട് വെഞ്ചുറിയുടെ, *വാസ്തുവിദ്യയിലെ സങ്കീർണതകളും വൈരുദ്ധ്യങ്ങളും(Complexity and Contradiction in Architecture)*, *ലാസ് വേഗാസിൽ നിന്നുള്ള പാഠങ്ങൾ*(*Learning from Las Vegas*) എന്ന രണ്ടുപുസ്തകങ്ങളിൽ ഉത്തരാധുനിക വാസ്തുവിദ്യയുടെ അടിസ്ഥാന ആശയങ്ങളേക്കുറിച്ച് പ്രധിപാദിക്കുന്നുണ്ട്.

## ഉദ്ഭവം
1960-1970 വർഷങ്ങലിൽ അമേരിക്കയിലാണ് ഉത്തരാധുനിക വാസ്തുവിദ്യ രൂപംകൊള്ളുന്നത്. പിന്നീട് അത് യൂറോപ്പിലേക്കും ലോകത്തിന്റെ മറ്റ് ഭാഗങ്ങളിലേക്കും വ്യാപിച്ചു. ആധുനികതയുടെ പ്രതിപ്രവർത്തന രീതി എന്നനിലയ്ക്കാണ് ഉത്തരാധുനികത രൂപംകൊള്ളുന്നത്. ആധുനികതയുടെ പരിമിതികളേയും, ന്യൂനതകളേയും ഇത് ചൂണ്ടിക്കാട്ടുന്നു.

## പ്രത്യേകതകളും ലക്ഷ്യങ്ങളും
## ഉത്തരാധുനിക വാസ്തുശില്പികൾ
## ഉത്തരാധുനിക വാസ്തുവിദ്യക്ക് ഉദാഹരണങ്ങൾ


File:Portland Building 1982.jpg| പോർട്ട്ലാന്റ് മന്ദിരം, ഒറിഗണിലെ പോർട്ലാന്റിൽ, 1982
File:Staatsgalerie1.jpg| Neue Staatsgalerie in Stuttgart, Germany by James Stirling and Michael Wilford, completed 1984
File:Bank of America Center (Houston).jpg|Bank of America Center in Houston by John Burgee and Philip Johnson, completed 1983 
File:Wells Fargo Center from Foshay.jpg| Wells Fargo Center in Minneapolis by César Pelli, completed 1988
File:Frankfurt am Main, MesseTurm.jpg|Messeturm in Frankfurt, Germany by Helmut Jahn, completed 1991
File:Harold Washington Library, Chicago, IL - front oblique.jpg|The Harold Washington Library in Chicago, Illinois, by Hammond, Beeby and Babka, completed 1991
File:1000-de-la-gauchetiere.jpg|*[[1000 de La Gauchetière]]*, in Montréal, Canada by Lemay & Associates, Dimakopoulos & Associates; completed 1992
File:Comericatower.jpg|One Detroit Center in Detroit by John Burgee and Philip Johnson, completed 1993
File:Petronas Panorama II.jpg|കോലാലമ്പൂരിലെ പെട്രോണാസ് ഇരട്ടഗോപുരങ്ങൾ
File:Berlin-zentrum-by-RalfR-020.jpg| Kollhoff-Tower at Potsdamer Platz in Berlin by Hans Kollhoff, completed 1999
File:McCormick Tribune 060304.jpg| The McCormick Tribune Campus Center at Chicago's IIT Campus by Rem Koolhaas, 2003
File:Auditorio de Tenerife Seitlich.jpg|സാന്റിയാഗോ കാലറ്റ്രാവയുടെ ഓഡിറ്റോറിയോ ഡെ ടെനേറിഫേ.


## അവലംബം

## പുറത്തേക്കുള്ള കണ്ണികൾ

*About Postmodernism 
*
*Gallery of Postmodern Houses 
*Post Modern Architecture at Great Buildings Online 

വർഗ്ഗം:വാസ്തുവിദ്യാചരിത്രം
വയലാർ രാമവർമ്മയുടെ ചലച്ചിത്രഗാനങ്ങൾ

വയലാർ രാമവർമ്മ രചിച്ച ചില സിനിമാഗാനങ്ങൾ . പൂർണ്ണമായ പട്ടിക ഈ കണ്ണിയിൽ ലഭ്യമാണു്. 
## 1960 കൾ

## അവലംബം

വർഗ്ഗം:മലയാളചലച്ചിത്രഗാനങ്ങൾ
വാസ്തുശിൽപി

കെട്ടിട നിർമ്മാണത്തിന്റെ രൂപകല്പകനും, കലാശില്പിയും, നിരൂപകനുമായ ഒരാളാണ് വാസ്തുശില്പി.കെട്ടിടങ്ങളുടെ രൂപകൽപ്പനയുമായി ബന്ധിപ്പിച്ച് കെട്ടിടങ്ങളുടെ ചുറ്റുപാടുകളോടു ബന്ധപ്പെട്ട് സേവനങ്ങൾ ലഭ്യമാക്കുന്നതിനാണ് ആർക്കിടെക്ച്ചർ പ്രാക്ടീസ് ചെയുന്നത്. 

പദോദ്‌പത്തിവിഷയകമായി നോക്കുമ്പോൾ ആർക്കിടെക്ട് എന്ന പദം ലാറ്റിൻ പദമായ ആർക്കിറ്റെക്ട്‌സ് (*architectus*) ഉരുത്തിരിഞ്ഞുണ്ടായതാണ്. ഗ്രീക്ക് ഭാഷയിൽ (*arkhi-*, chief + *tekton*, builder),  ഇതിനർത്ഥം മുഖ്യ നിർമാതാവ് എന്നാണ്.

പ്രൊഫഷണലായി, ആർക്കിടെക്റ്റിന്റെ തീരുമാനങ്ങൾ പൊതു സംരക്ഷണത്തെ ബാധിക്കുന്നു, അതിനാൽ ഒരു വാസ്തുശില്പി തച്ചുശാസ്ത്രം പ്രാക്ടീസ് ചെയ്യാൻ ലൈസൻസ് നേടുന്നതിനായി വിപുലമായ വിദ്യാഭ്യാസവും പ്രത്യേക പ്രായോഗികാനുഭവത്തിനായി പ്രായോഗിക പരിചയം ഉള്ളവരുടെ കീഴിൽ പ്രത്യേക പരിശീലനത്തിനു(*internship*) വിധേയമായിരിക്കണം. ഒരു വാസ്തുശില്പിയാകാൻ വേണ്ടതായ പ്രാക്റ്റിക്കൽ, ടെക്നിക്കൽ, അക്കാഡമിക്ക് കഴിവുകൾ അധികാരപരിധി അനുസരിച്ചു മാറുന്നതാണ്.

## '''ഉത്‌പത്തി'''
പുരാതന, മധ്യകാല ചരിത്രത്തിലുടനീളം, ഭൂരിഭാഗം വാസ്തുവിദ്യാ രൂപകല്പനയും നിർമ്മാണവുമെല്ലാം ചെയ്തിരുന്നത് കല്ലാശാരിമാരോ, മരയാശാരിമാരെയോ പോലുളള കരകൗശലവിധക്തരായിരുന്നു, ആധുനിക കാലം വരെ ആർക്കിടെക്റ്റിനും എഞ്ചിനീയർക്കും ഇടയിൽ പ്രകടമായ വ്യത്യാസമുണ്ടായിരുന്നില്ല.

യൂറോപ്പിൽ, വാസ്തുശില്പിയും എൻജിനീയറും എന്ന പദവികൾ പ്രധാനമായും ഒരു പദവിയായി കണക്കാക്കുന്നു , പല സ്ഥലങ്ങളിൽ വ്യത്യസ്ത രൂപത്തിൽ ഉപയോഗിക്കുന്നു എന്നുള്ളു, പലപ്പോഴും പരസ്പരം ഉപയോഗിക്കാറുമുണ്ട്. 

സാങ്കേതികവിദ്യയിലും ഗണിതത്തിലും ഉണ്ടായ വളർച്ചയാണ് തൊഴിൽപരമായ ആധുനിക വാസ്തുശാത്രത്തെ സാധാരണ ശില്പികളുടെ മേഖലയിൽ നിന്നും വേർപെടുത്തിയത്. 15-ാം നൂറ്റാണ്ട് വരെ രൂപരേഖകൾ വരക്കുന്നതിനായി യൂറോപ്പിൽ പേപ്പർ ഉപയോഗിച്ചിരുന്നില്ല, എന്നാൽ  1500-ന് ശേഷം കടലാസിന്റെ ലഭ്യത വർധിച്ചതോടുകൂടി അതിന്റെ ഉപയോഗവും കൂടി. 1600 കളോടുകൂടി വരകൾക്കായി പ്രധാനമായും പെൻസിലുകൾ ഉപയോഗിച്ചു തുടങ്ങി. നിർമ്മാണത്തിന് മുൻപുള്ള രൂപകല്പനകൾ ചെയ്യുന്നതിനായി ആർക്കിടെക്റ്റുകളും അവരുടെ സൃഷ്ടികളും വളരെ സുലഭമായികൊണ്ടിരുന്നു. മാത്രമല്ല ഒരേസമയം ദ്വിമാന ദൗത്യത്തിന്റെ ആമുഖവും നൂതന കോർപറേഷനുകളും ത്രിമാനവസ്തുക്കളെ രണ്ട് അളവുകളിലായി വിവരിക്കാനുതകുന്ന വിവിധ പദ്ധതികൾ ഉപയോഗപ്പെടുത്തി, അതിനോടൊപ്പം കൃത്യമായ അളവിലുള്ള അറിവുകളോടെ, ഡിസൈനർമാരെ അവരുടെ ആശയങ്ങൾ ആശയവിനിമയം ചെയ്യാൻ സഹായിച്ചു. എന്നിരുന്നാലും, വികസനം ക്രമേണയായിരുന്നു. പക്ഷെ പതിനെട്ടാം നൂറ്റാണ്ട് വരെ ഉയർന്ന നിലവാരമുള്ള പദ്ധതികൾ ഒഴികേയുള്ള ബിൽഡിംഗുകൾ ശിൽപികൾ തന്നെയാണ് രൂപകൽപന ചെയ്തിരുന്നത്.

## '''ആർക്കിടെക്ചർ'''
ഭൂരിഭാഗം വികസിത രാജ്യങ്ങളിൽ, ഉചിതമായ ഒരു ലൈസൻസ്, സർട്ടിഫിക്കേഷൻ അല്ലെങ്കിൽ രജിസ്റ്റേർഡ് യോഗ്യതയുള്ളവർ മാത്രമേ നിയമപരമായി വാസ്തുപരമായ പ്രവൃത്തിയിൽ ഏർപ്പെടാൻ പറ്റുകയുള്ളു.

ഇത്തരം ലൈസൻസിന് സർവകലാശാലാ ബിരുദവും, പരീക്ഷകളിൽ വിജയകരമായ പൂർത്തീകരണവും , ഒരു പരിശീലന കാലാവധിയും ആവശ്യമാണ്. നിബന്ധനകൾക്കും സ്ഥാനപ്പേരുകൾക്കുമൊപ്പം ഒരു വാസ്തുശില്പി എന്ന നിലയിലുള്ള പ്രാതിനിധ്യം നിയമപരമായി ലൈസൻസുള്ള വ്യക്തികൾക്ക് മാത്രമായി പരിമിതപ്പെടുത്തിയിരിക്കുന്നു. എന്നിരുന്നാലും വാസ്തുവിദ്യാ ഡിസൈനർ പോലുള്ള ഡെറിവേറ്റീവുകൾ പലപ്പോഴും നിയമപരമായി സംരക്ഷിക്കപ്പെട്ടിട്ടുമില്ല. ആർക്കിടെക്ചർ പ്രാക്ടീസ് ചെയ്യണമെങ്കിൽ മേൽനോട്ടത്തിൽ സ്വതന്ത്രമായി പ്രവർത്തിക്കാനുള്ള കഴിവ് ഉണ്ടായിരിക്കേണ്ടത് നിർബന്ധമാണ്‌. പല സ്ഥലങ്ങളിലും, സ്വതന്ത്രവും നോൺ-ലൈസൻസുള്ളതുമായ വ്യക്തികൾ പ്രൊഫഷണൽ നിയന്ത്രണങ്ങൾ, ഡിസൈൻ ഹൌസുകൾ, മറ്റ് ചെറിയ കെട്ടിടങ്ങൾ എന്നിവയ്ക്ക് പുറത്ത് ഡിസൈൻ സേവനങ്ങൾ നടത്തുന്നുണ്ട്.
വർഗ്ഗം:വാസ്തുശില്പികൾ
വർഗ്ഗം:തൊഴിലുകൾ
വർഗ്ഗം:വാസ്തുകല
പുഴു

ലഘുചിത്രം|വലത്ത്‌|വള്ളിച്ചീരയിൽ കാണപ്പെട്ട ഒരിനം പുഴു. ചുറ്റുപാടുകളോട് ഒത്തുപോകുന്ന നിറം ശത്രുക്കളിൽ നിന്ന് രക്ഷാകരമാകുന്നു.

നനുത്ത കാലുകൾകൊണ്ടോ ശരീരത്തിന്റെ അടിഭാഗം ഉപയോഗിച്ചോ ഇഴഞ്ഞു സഞ്ചരിക്കുന്ന ജീവികളെ പുഴുക്കൾ എന്നു പറയുന്നു.  ഞാഞ്ഞൂലുകൾ, ഷഡ്പദങ്ങളുടെ ലാർവ്വകൾ തുടങ്ങിയവ പുഴുക്കളുടെ കൂട്ടത്തിൽ പെടുന്നു. സ്പർശിക്കുന്ന ജീവികൾക്ക് ചൊറിച്ചിൽ ഉളവാക്കാൻ കഴിയുന്നവയാണ് ചില ഇനം പുഴുക്കൾ. ഇവയെ ചൊറിയൻ പുഴു എന്നു പറയാറുണ്ട്. മിക്കയിനം പുഴുക്കളും, ജീവിക്കുന്ന ചുറ്റുപാടുകളിൽ നിന്നും തിരിച്ചറിയാൻ കഴിയാത്ത വിധം ഉള്ള ശരീര പ്രകൃതി ഉള്ളവയാണ്.ശരീരം ആസകലം ഉള്ള രോമങ്ങൾ കൊണ്ടോ അനുയോജ്യമായ നിറങ്ങളീൽ ഉള്ള അടയാളങ്ങൾ കൊണ്ടോ ആണിതു സാധ്യമാക്കുന്നത്.

File:Blue Tigor moth-Larva on a leaf2.jpg|thumb|പുഴു
File:Blue Tigor moth-Larva on a leaf3.jpg|thumb|പുഴു ഇലയിൽ
File:Larva.ogg|thumb|larva of an unidentified butterfly

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:കീടങ്ങൾ
മായൻ ഭാഷകൾ

പ്രധാനമായും മായൻ വംശജരുടെ സംസാര ഭാഷയാണ് **മായൻ ഭാഷകൾ.** മെസോഅമേരിക്കയിലും വടക്കേ മധ്യ അമേരിക്കയിലുമാണ് ഇതു സംസാരിക്കുന്നത്. 6 മില്യണോളം മായൻ ജനങ്ങൾ ഈ ഭാഷകൾ സംസാരിക്കുന്നുണ്ട്. ഗ്വാട്ടിമാല, മെക്സിക്കോ, ബെലീസി, ഹോണ്ടൂരാസ് എന്നിവിടങ്ങളിലാണ് ഈ ഭാഷകൾക്ക് പ്രധമ പരിഗണന ഉള്ളത്. ഈ ഭാഷയിൽ മറ്റ് ഉപവിഭാഗങ്ങളും നിലവിലുണ്ട്. 21 ഓളം വിഭാഗങ്ങൾ ഗ്വാട്ടിമാലയിലുണ്ട്. എട്ടിലധികം വിഭാഗങ്ങൾ മെക്സിക്കോയിലും കണ്ടെത്തിയിട്ടുണ്ട്. **മായൻ ഭാഷകൾ** അമേരിക്കയിൽ നല്ല രീതിയിൽ ഡോക്യുമെന്റ് ചെയ്യപ്പെടുകയും പഠിക്കുകയും ചെയ്യുന്നുണ്ട്. 5000 വർഷങ്ങൾക്കു മുൻപേ ഈ വർഗ്ഗത്തിലെ ഭാഷകൾ സംസാരിക്കപ്പെട്ടിരുന്നു.
## കുറിപ്പുകൾ

### Citations

## അവലംബങ്ങൾ

:
:
:  
:
:  
:  
: 
: 
: 
: 
:
:
: 
: 
: 
: 
:
:
: 
: 
: 
: 
: 
: 
:
:
:
: 
: 
:
: 
: 
: 
:
: 
:
: 
:
: 
: 
:
:
:
:
: 
: 
:
:
: 
: 
: 
: 
: 
: 
:
: 
: 
: 
: 
: 
:
:

## പുറംകണ്ണികൾ

*The Guatemalan Academy of Mayan Languages – Spanish/Mayan site, the primary authority on Mayan Languages 
*Corpus of Maya Hieroglyphic Inscriptions Program at the Peabody Museum of Archaeology and Ethnology, Harvard University 
*Corpus of Maya Hieroglyphic Inscriptions, Volumes 1–9. Published by the Peabody Museum Press and distributed by Harvard University Press
*Swadesh lists for Mayan languages (from Wiktionary's Swadesh-list appendix)
*Mayan languages and linguistics books from Cholsamaj
*Online bibliography of Mayan languages at the University of Texas
*Universidad Autonoma de Yucatan Mayan-Spanish dictionary (Spanish)

വർഗ്ഗം:ഭാഷകൾ
മൗലൂദ്

കേരളീയ മുസ്ലിംകളുടെ അനുഷ്‌ഠാന കലകളിലൊന്നാണ് **മൗലൂദ്‌.**നബിയുടെ ജന്മദിന മാസത്തിൽ സംഘം ചേർന്ന്‌ താളാത്മകമായി ആലപിക്കുകയും അതിനു ശേഷം ഒരുമിച്ചിരുന്ന്‌ മധുര പലഹാരമോ ഭക്ഷണമോ കഴിക്കുകയും ചെയ്യുന്നു.കേരള സർക്കാരിന്റെ സാംസ്‌കാരിക വകുപ്പിനു കീഴിലുള്ള  മഹാകവി മോയിൻകുട്ടി വൈദ്യർ സ്‌മാരക കമ്മിറ്റി നഷ്ടപ്പെട്ടുകൊണ്ടിരിക്കുന്ന ഈ അനുഷ്‌ഠാന കലയെ സംരക്ഷിക്കാനായി വിവിധ തരം മൗലൂദുകളുടെ റിക്കോർഡിംഗുകൾ ചെയ്തു വരുന്നു.

## ചരിത്രം

നബി മക്ക ജീവിതത്തിൽ നിന്ന് പലായനം ചെയ്ത് (ഹിജ്‌റ: 622)  മദീനയിലെത്തിയപ്പോൾ അവിടുത്തെ പെൺകുട്ടികൾ തുകൽവാദ്യങ്ങൾ മുട്ടി സ്വാഗതം ചെയ്ത് ആനയിച്ചു. ആ വരവേല്പിനെ അനുസ്മരിച്ചും ബാലികമാരുടെ  ഈണത്തെ അനുകരിച്ചുമാണ് അദ്ദേഹത്തിന്റെ ജന്മമാസത്തിൽ (റബീഉൽ അവ്വൽ) മൗലൂദ്' ആലാപനം നടക്കുന്നത്.

## വിവിധ തരം മൗലൂദുകൾ
*മങ്കൂസ്‌ മൗലൂദ് - പൊന്നാനിയിലെ ശൈഖ്‌ സൈനുദ്ദീൻ ഒന്നാമൻ രചിച്ച മനോഹര കാവ്യമാണ് മങ്കൂസ്‌ മൗലൂദ്‌. ഇത് നാല്‌ നൂറ്റാണ്ടായി  പാടി വരുന്നു. 
*ശറത്തുൽ അനാം മൗലൂദ്

## അവലംബം


വർഗ്ഗം:കേരളത്തിലെ അനുഷ്ഠാനകലകൾ
## പുറെ കണ്ണികൾ
*മൻഖൂസ്വ് മൗലിദ്: ഇശ്ഖിന്റെ കാവ്യപ്രപഞ്ചം
കാമ്പിശ്ശേരി കരുണാകരൻ

ലഘുചിത്രം|കാമ്പിശ്ശേരി കരുണാകരൻ
പ്രമുഖ മലയാള പത്രാധിപരും സിനിമാ - നാടക നടനും രാഷ്ട്രീയ പ്രവർത്തകനുമായിരുന്നു **കാമ്പിശ്ശേരി കരുണാകരൻ**(3 മാർച്ച് 1922 – 27 ജൂലൈ 1977). ദീർഘകാലം ജനയുഗം വാരികയുടെയും പത്രത്തിന്റെയും സിനിരമയുടെയും മുഖ്യ പത്രാധിപരായിരുന്നു. മാനേജിംഗ് എഡിറ്ററായും പ്രവർത്തിച്ചു.

## ജീവിതരേഖ
1922 മാർച്ച് 3-ന് കാമ്പിശ്ശേരി കൊച്ചിക്കാ ചാന്നാരുടെ മകനായി ആലപ്പുഴ ജില്ലയിലെ വള്ളിക്കുന്നത്ത് ജനിച്ചു. മദ്രാസ് മെട്രിക്കുലേഷൻ പ്രൈവറ്റായി എഴുതി പാസ്സായി. തുടർന്ന് യുവകേരളം പത്രാധിപസമിതി അംഗമായി. തിരുവനന്തപുരം സിറ്റി എഡിറ്ററായും പ്രവർത്തിച്ചു. തിരുവനന്തപുരം സംസ്കൃത കോളേജിൽ പഠിക്കുമ്പോൾ സ്വാതന്ത്ര്യ സമരത്തിൽ പങ്കെടുത്തു ജയിൽ വാസം അനുഭവിച്ചു.  1948 വരെ കോണ്ഗ്രസ്സിന്റെ സജീവ പ്രവർത്തകൻ ആയിരുന്നു. സ്വാതന്ത്ര്യാനന്തരം കോൺഗ്രസ്സിന്റെ നയങ്ങളെ ചോദ്യം ചെയ്തു വള്ളി കുന്നത്ത് നിയമലംഘനം നടത്തി. പിന്നീട് കമ്യൂണിസ്റ്റ് പ്രസ്ഥാനത്തിൽ ചേർന്നു. 1953 മുതൽ 1977 വരെ ജനയുഗം പത്രാധിപരായിരുന്നു. പട്ടംതാണുപിള്ള, ആർ. ശങ്കർ, കെ.എ. ദാമോദരമേനോൻ തുടങ്ങിയവർക്കെതിരെ അഴിമതിയാരോപണങ്ങൾ കാമ്പിശ്ശേരി പുറത്തുകൊണ്ടു വന്നു. സെക്രട്ടറിയേറ്റിലെ രഹസ്യരേഖകൾ കൈവശപ്പെടുത്തി അതിന്റെ ഫോട്ടോസ്റ്റാറ്റുകൾ പ്രസിദ്ധപ്പെടുത്തിക്കൊണ്ടാണ് കാമ്പിശ്ശേരി പല 'സ്‌കൂപ്പു'കളും പുറത്തുകൊണ്ടുവന്നത്. 

ആക്ഷേപഹാസ്യത്തിൽ കാമ്പിശ്ശേരി തുടങ്ങിവച്ച പംക്തിയാണ് കൽക്കി. കേരളത്തിലെ ദിനപത്രങ്ങളിൽ ആദ്യം 'ബോക്‌സ് കാർട്ടൂൺ' പ്രസിദ്ധപ്പെടുത്തിയത് 'ജനയുഗ' ത്തിലൂടെ കാമ്പിശ്ശേരിയാണ്  'കിട്ടുമ്മാവൻ' എന്ന ബോക്സ് കാർട്ടൂണിന് ആരാധകരേറെയുണ്ടായിരുന്നു. ആദ്യത്തെ വനിതാ പംക്തി, ഡോക്ടറോടു ചോദിക്കാം, ബാലപംക്തി, നാടകപംക്തി, സിനിമാ പംക്തി, തുടങ്ങി ഇന്നു പത്ര മാധ്യമങ്ങളിൽ കാണുന്ന മിക്ക പംക്തികളുടെയും തുടക്കകാരൻ കാമ്പിശ്ശേരിയാണ്. ജനയുഗം ദിനപത്രം, ജനയുഗം വാരിക, ബാലയുഗം, സിനിരമ, നോവൽപ്പതിപ്പ് തുടങ്ങി നിരവധി പ്രസിദ്ധീകരണങ്ങളുടെ പത്രാധിപരായി പ്രവർത്തിച്ചു.

നിങ്ങളെന്നെ കമ്മ്യൂണിസ്റ്റാക്കി നാടകത്തിലെ പരമു പിള്ളയെ അവതരിപ്പിച്ചിരുന്നത് കാമ്പിശ്ശേരിയായിരുന്നു. ഏതാനും ചിത്രങ്ങളിലും അദ്ദേഹം അഭിനയിച്ചിട്ടുണ്ട്. അവസാനകാലത്ത് രോഗബാധിതനായിരുന്ന അദ്ദേഹം 55-ആമത്തെ വയസ്സിൽ 1977 ജൂലൈ 27-ന് വൈകീട്ട് നാലരയോടെ തിരുവനന്തപുരം മെഡിക്കൽ കോളേജ് ആശുപത്രിയിൽ വച്ച് അന്തരിച്ചു. മൃതദേഹം വള്ളിക്കുന്നത്തെ വീട്ടുവളപ്പിൽ മതാചാരങ്ങളില്ലാതെ സംസ്കരിച്ചു.

## കൃതികൾ
*അഭിനയ ചിന്തകൾ(ആത്മകഥ )
*അന്ത്യ ദർശനം
*കൂനന്തറ പരമുവും പൂന കേശവനും
*കുറെ സംഭവങ്ങൾ
## അഭിനയിച്ച സിനിമകൾ
*നിത്യകന്യക 
*ആദ്യകിരണങ്ങൾ
*അശ്വമേധം
*നിണമണിഞ്ഞ കാൽപ്പാടുകൾ തുടങ്ങി ഏഴോളം സിനിമകളിൽ അദ്ദേഹം അഭിനയിച്ചു.
## അവലംബം

## പുറം കണ്ണികൾ
*കാമ്പിശ്ശേരി: കാലം കാത്തു വെച്ച പത്രാധിപർ - കെ.സുന്ദരേശൻ  

വർഗ്ഗം:1922-ൽ ജനിച്ചവർ
വർഗ്ഗം: 1977-ൽ മരിച്ചവർ
വർഗ്ഗം:മാർച്ച് 31-ന് ജനിച്ചവർ
വർഗ്ഗം:ജൂലൈ 27-ന് മരിച്ചവർ

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:പത്രാധിപർ
വർഗ്ഗം:നാടക അഭിനേതാക്കൾ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:മലയാളം പത്രപ്രവർത്തകർ
കോലാൻ

പുഴകളിലും കുളങ്ങളിലും കനാലുകളിലും മറ്റും സാധാരണയായി കണ്ടുവരുന്ന ഒരു ശുദ്ധജലമത്സ്യമാണ് **കോലാൻ** (freshwater garfish). ശാസ്ത്രനാമം : Xenentodon cancila. ജലാശയങ്ങളിൽ ഉപരിതലത്തിലായാണ് ഇവയെ കാണുക. ഒഴുക്കു കുറഞ്ഞ നദികളിലും തോടുകളുലുമെല്ലാം ഒറ്റയ്ക്കോ ചെറുകൂട്ടങ്ങളോ ആയി ഇവ നീങ്ങുന്നത് കാണാം. ഭക്ഷ്യയോഗ്യമായ മത്സ്യമായി വിലയിരുത്തുന്നു. ചെറുമീനുകളെ വേട്ടയാടിപ്പിടിച്ച് ഇവ ആഹാരമാക്കാറുണ്ട്. ഏറെ നേരം ഉപരിതലത്തിൽ റോന്തു ചുറ്റി നടന്നശേഷം കൂട്ടമായി പോകുന്ന മീനുകൾക്കിടയിലേക്ക് ഊളയിടുന്ന കോലാൻ പരുന്ത് കോഴിക്കുഞ്ഞിനെ പിടിക്കുന്നതുപോലെ ചെറുമീനുകളെ ചുണ്ടിൽ കൊരുത്ത് കൊണ്ടുപോകുന്നത് കാണാം.  

## മറ്റുപേരുകൾ
കോല, കോലി എന്നീ പേരിലും കോലാൻ അറിയപ്പെടുന്നു. പ്രശസ്തമായ ഒരു അലങ്കാര മത്സ്യം കൂടിയാണിത്. **needlefish**, **silver needlefish**, **Asian freshwater needlefish**, **needlenose halfbeak**, **freshwater gar**, എന്നീ പേരുകളിലും ഇംഗ്ലീഷിൽ ഈ മത്സ്യം അറിയപ്പെടുന്നു.

## വിതരണം
ശുദ്ധജല മത്സ്യമായ കോലാൻ പ്രധാനമായും ദക്ഷിനേഷ്യൻ രാജ്യങ്ങളായ ഇന്ത്യ, ശ്രീലങ്ക, മലേഷ്യ തുടങ്ങിയ രാജ്യങ്ങളിൽ കണ്ടുവരുന്നു.

## രൂപശാസ്‌ത്രം

മറ്റുള്ള സൂചിമത്സ്യങ്ങളെപ്പോലെത്തന്നെ ഈ ഇനത്തിനും നീളം കൂടിയ ശരീരവും ചുണ്ടിൽ താടിയെല്ല് പോലെയുള്ള ഭാഗത്ത് നിറയെ പല്ലുകളും ഉണ്ട്. പൃഷ്ഠവാജവും ഗുദവാജവും (മുതുകിലേയും പിന്നറ്റത്തേയും ചിറകുകൾ) ശരീരത്തിന്റെ മദ്ധ്യഭാഗത്തുനിന്നും  കൂടുതൽ പിന്നോട്ട് വാലിനോട് കൂടുതൽ അടുത്താണ്. തിളങ്ങുന്ന പച്ചനിറമുള്ള ശരീരം മുതുകുവശത്തു് കൂടുതൽ ഇരുണ്ടും കീഴ്വശത്തു് വിളറിയും കാണപ്പെടുന്നു. ഇരുണ്ട പാർശ്വരേഖകൾ ഉണ്ടു്. ആൺ‌മത്സ്യത്തിന്റെ പൃഷ്ഠവാജത്തിനും ഗുദവാജത്തിനും പലപ്പോഴും പതിവുള്ള കറുത്ത വക്കുകൾ പെൺമത്സ്യങ്ങളിൽ നിന്നും അവയെ തിരിച്ചറിയാൻ സഹായിക്കുന്നു.

## പ്രത്യുത്പാദനം

## ഉപയോഗങ്ങൾ

## അവലംബം
	

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
സീഗൾ നെബുല

നക്ഷത്രരാശികളായ ഏകശൃംഗാശ്വത്തിനും ബൃഹച്ഛ്വാനത്തിനും നടുവിലായി കാണപ്പെടുന്ന ഒരു നീഹാരികയാണ് സീഗൾ നെബുല എന്നറിയപ്പെടുന്ന **IC 2177**. ഐസക് റോബർട്സ് എന്ന ജ്യോതിശാസ്ത്രജ്ഞനാണ് ഇതു കണ്ടെത്തിയത്.

## അവലംബം

വർഗ്ഗം:നീഹാരികകൾ
വർഗ്ഗം:ഏകശൃംഗാശ്വം (നക്ഷത്രരാശി)
വർഗ്ഗം:ബൃഹച്ഛ്വാനം (നക്ഷത്രരാശി)
അസ്ട്രോസീസ്മോളജി

നക്ഷത്രങ്ങളുടെ സ്പെക്ട്രം പരിശോധിച്ച് നക്ഷത്രത്തിന്റെ ആന്തരികഭാഗങ്ങളെക്കുറിച്ച് പഠിക്കുന്ന ശാസ്ത്രശാഖ ആണ് **അസ്ട്രോ സീസ്മോളജി**. നക്ഷത്രങ്ങളുടെ ആന്തരികഘടനയെക്കുറിച്ച് കൂടുതലായി അറിയാൻ ഈ ശാഖ സഹായിക്കുന്നു. പൾസാറുകളുടെ ഓസിലേഷനെ പഠനവിധേയമാക്കിയാണ് ആന്തരികഘടനയെക്കുറിച്ച് മനസ്സിലാക്കുന്നത്. സാധാരണ നക്ഷത്രങ്ങളുടെ അകക്കാമ്പിൽ സൃഷ്ടിക്കപ്പെടുന്ന ഒരു ഫോട്ടോൺ നക്ഷത്രത്തിന്റെ ഉപരിതലത്തിലെത്താൻ ലക്ഷക്കണക്കിനു വർഷങ്ങൾ വരെ സമയമെടുക്കാം. ഉപരിതലത്തിലെത്തിയ ഫോട്ടോൺ ഉടൻ തന്നെ രക്ഷപ്പെടുകയും ചെയ്യും. അകക്കാമ്പിലെ വിവരങ്ങൾ ഒന്നും തന്നെ ഈ ഫോട്ടോണിൽ നിന്നും കണ്ടെത്താൻ കഴിയുകയില്ല.

## അവലംബം


## ഇതും കാണുക
*നക്ഷത്രങ്ങളുടെ സ്പെക്ട്രൽ വർഗ്ഗീകരണം

വർഗ്ഗം:നക്ഷത്രജ്യോതിശാസ്ത്രം
വറ്റൽ കുരിശുപള്ളി

മുക്കത്ത് നിന്നും 15 കി മി മാറി മൈക്കാവ് ഗ്രാമത്തിൽ സ്ഥിതി ചെയ്യുന്ന ഒരു ക്രൈസ്‌തവ ദേവാലയമാണ് **വറ്റൽ കുരിശു പള്ളി**. സുറിയാനി ഓർത്തഡോക്സ്‌ തീർത്ഥാടന കേന്ദ്രം ആണ് ഇത്.

വർഗ്ഗം:കോഴിക്കോട് ജില്ലയിലെ ക്രിസ്ത്യൻ പള്ളികൾ
ചെത്തുകാരൻ

thumb|right|250px|ചെത്തുകാരൻ തൊഴിലിടത്തിൽ
thumb|right|250px|ചെത്തുകാരൻ തെങ്ങിൽ നിന്ന് ഇറങ്ങുന്നു
തെങ്ങ്, പന എന്നീ മരങ്ങളിൽ നിന്ന് ലഹരിപാനീയമായ കള്ള് ഉല്പാദിപ്പിച്ച് ശേഖരിക്കുന്ന തൊഴിലാളിയെ **ചെത്തുകാരൻ** എന്ന് പറയുന്നു. 

കള്ള് ഉല്പാദിപ്പിക്കുന്നതിനും ശേഖരിക്കുന്നതിനും പറയുന്ന പേരാണ് ചെത്ത്. തെങ്ങിന്റേയോ പനയുടേയോ കുലകൾ വരുന്ന സമയത്ത് അവയുടെ ഇളംതണ്ട് ചെത്തിനിർത്തുമ്പോൾ അതിൽനിന്ന് ഊറിവരുന്ന നീരാണ് ലഹരിപാനീയമായ കള്ള്.   ഇളംകള്ളിന്  ലഹരി വളരെ കുറവായിരിക്കും.  ഈ കള്ള് താഴെ ഇറക്കി കൂടുതൽ പുളിപ്പിക്കുമ്പോഴാണ് കള്ളുഷാപ്പുകളിൽ വിൽക്കപ്പെടുന്ന കള്ള് കിട്ടുന്നത്.  ചെത്തിനിർത്തിയ തണ്ടിന്റെ അറ്റത്ത് ഒരു മൺകുടം കേറ്റിവച്ചാണ് ചെത്തുകാരൻ കള്ള് ശേഖരിക്കുന്നത്.  തണ്ടിനെ അറ്റത്ത് ഒരോ ദിവസവും പുതിയ മുറിവായ് ഉണ്ടാക്കിയാണ് അയാൾ നിത്യവും കള്ളിന്റെ ലഭ്യത ഉറപ്പാക്കുന്നത്.  ലഹരിനീർ ഊറിവരുന്നത് ഉത്തേജിപ്പിക്കാൻ അയാൾ ചെത്തിനിർത്തിയിരിക്കുന്ന കുലത്തണ്ടിൽ ഒരു പ്രത്യേക തടിക്കഷണം കൊണ്ട് കുറേ കൊട്ടുകൾ കൊടുക്കാറുണ്ട്.

ഉത്തരകേരളത്തിൽ ചെത്തുതൊഴിലാളിയെ ‘ഏറ്റുകാരൻ’ എന്നും തെങ്ങിൽ കയറി കള്ള് എടുക്കുന്നതിനെ ‘ഏറുക’ എന്നും വിളിക്കുന്നു. വളരെയധികം ശാരീരികാദ്ധ്വാനം ആവശ്യമുള്ള തൊഴിലാണ് ചെത്ത്. ചെത്തുകാരൻ നിത്യേന നാല് തവണയെങ്കിലും ഓരോ ചെത്തുതെങ്ങിലോ പനയിലോ കയറേണ്ടി വരും. ഓരോ ദിവസവും ധാരാളം മരത്തിൽ കയറേണ്ടിവരുന്നതിനാൽ അതിനായി അയാൾ പല എളുപ്പവഴികളും കണ്ടെത്താറുണ്ട്. 

വർഗ്ഗം:തൊഴിലുകൾ
മക്ക പ്രവിശ്യ

സൗദി അറേബ്യയുടെ പടിഞ്ഞാറ് ഭാഗത്തുള്ള പ്രധാന പ്രവിശ്യയാണ് **മക്ക പ്രവിശ്യ** ( **). ജിദ്ദ, മക്ക, താഇഫ് നഗരങ്ങൾ ഉൾപെട്ട പടിഞ്ഞാറൻ സൗദി അറേബ്യയുടെ തീരപ്രദേശത്ത്‌ വ്യാപിച്ചു കിടക്കുന്നു മക്ക പ്രവിശ്യ. 2010 ലെ കണക്കെടുപ്പ് പ്രകാരം പ്രവിശ്യയിലെ ജനസംഖ്യ 6,915,006 ആണ്.

## ഭരണ വ്യവസ്ഥ
right|thumb|ഖാലിദ് അൽ ഫൈസൽ
ആധുനിക സൗദി അറേബ്യയുടെ സ്ഥാപനം മുതൽ ഗവർണർമാർക്ക് കീഴിൽ ആണ് മക്ക പ്രവിശ്യയുടെ ഭരണം. സൗദി അറേബ്യയുടെ മുൻ ഭരണാധികാരി ഖാലിദ്‌ രാജാവിന്റെ മകൻ ഖാലിദ് അൽ ഫൈസൽ രാജകുമാരൻ ആണ് നിലവിൽ പ്രവിശ്യ ഗവർണർ.

### ഗവർണർമാർ

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
അന്തർവ്യാപനം

thumb|right|അന്തർവ്യാപനം
തന്മാത്രകൾ ഗാഢത കൂടിയ ഭാഗത്ത് നിന്നും ഗാഢത കുറഞ്ഞ ഭാഗത്തേക്ക് വ്യാപിക്കുന്ന പ്രതിഭാസമാണ് **അന്തർവ്യാപനം** (diffusion).
ഉദാ:- മാങ്ങ ഉപ്പിലിടുമ്പോൾ അത് അന്തർവ്യാപനം മൂലം വീർക്കുകയും അതിലെ അണുക്കൾ നശിക്കുകയും ചെയ്യുന്നു.

വർഗ്ഗം:ഭൗതികപ്രതിഭാസങ്ങൾ
വർഗ്ഗം:ഭൗതികശാസ്ത്രം
കൊയല

കോലാൻ മത്സ്യത്തോട് സാദൃശ്യമുള്ള ഒരു കടൽ മീനാണ് **കൊയല** (long-billed halfbeak). ശാസ്ത്രനാമം: Rhynchorhamphus georgii. ഉപ്പുവെള്ളമുള്ള കായൽ പ്രദേശങ്ങളിലും ഇതിനെ കാണുന്നു. 

## മറ്റു പേരുകൾ
English - (Half Beak, Half Beak Gar Fish). Gujarati - (Toli, કુંગા, તોલી, Kagada, કગડા, Kunga). Kannada - (ಕಂಡಿ, Kande). Malayalam - (Koyala, കൊയല, Poo-kole, പൂകോലെ, കൊന്വന്, കൊന്പന്, Komban, കൊയാല, പൂക്കോള്). Marathi - (Tol, तोळ, Sumb, सुमब). Tamil -(அழமுரல், கழுத முரல், Kozhuthamurrel, கள்ளாமுரல், கலமுரல், Azhamurrel, Kallamurrel, கொமுத்த துரல்). Telugu - (గోనియా, Gonia)

## വിതരണം
Rhynchorhamphus ജീനസിലെ തിരിച്ചറിയാവുന്ന നാലുസ്പീഷ്യസുകളിലൊന്നാണിത്. വളരെയധികം പരക്കെ വിതരണം ചെയ്യപ്പെട്ടിരിക്കുന്ന ഈ മത്സ്യത്തെ പേർഷ്യൻ ഗൾഫ് തൊട്ട് അറേബ്യൻ കടൽ വരെയും ബംഗാളിന്റെ പടിഞ്ഞാറെ മദ്ധ്യ പസഫിക്കിന്റെ വടക്ക് തൊട്ട് തായ്വാൻ വരെയും ഹോംഗോങിലും കിഴക്കേ ന്യൂ ഗുയ്നയിലും വടക്കേ ഓസ്ട്രേലിയയിലും കാണപ്പെടുന്നു.

## പ്രത്യേകതകൾ

## അവലംബം
	

വർഗ്ഗം:കടൽ മത്സ്യങ്ങൾ
കരണ

**ഈരക്കത്തിര, ഈറക്കത്തിര, കടവാരി, കൊടവാരി, മലമ്പരുവ, മലംപെരുവ** എന്നെല്ലാം അറിയപ്പെടുന്ന **കരണ** 15 മീറ്റർ വരെ ഉയരം വയ്ക്കുന്ന ഒരു വൃക്ഷമാണ്. . 1900 മീറ്റർ വരെ ഉയരമുള്ള കാടുകളുടെ വക്കിൽ കാണപ്പെടുന്നു. ഈ വൃക്ഷത്തിന്റെ ചിറകുള്ള വിത്തുകൾ കാറ്റിന്റെ സഹായത്തോടെയാണ് വിതരണം ചെയ്യപ്പെടുന്നത്. ഇലകൾ കൊണ്ടുണ്ടാക്കിയ ഔഷധം പ്രസവശേഷം സ്ത്രീകൾക്ക് നൽകാറുണ്ട്. ഹോമിയോപ്പതിയിലും ഇത് ഔഷധമായി ഉപയോഗിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* വിവരണം
* രൂപവിവരണം
* http://www.asianplant.net/Asteraceae/Vernonia_arborea.htm 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:ഏഷ്യയിലെ സസ്യജാലം
വർഗ്ഗം:കേരളത്തിലെ സസ്യജാലം
ആനപ്പരുവ

വേര് പിടിച്ച് മരങ്ങളിലും പാറകളിലും മറ്റും കയറിപ്പോകുന്ന ഒരു വള്ളിച്ചെടിയാണ് **പരിവള്ളി**,  **പരുവൽ**, **പരുവക്കൊടി** എന്നെല്ലാം അറിയപ്പെടുന്ന **ആനപ്പരുവ**. . ലോകത്ത് പലയിടത്തും ആനപ്പരുവ കാണപ്പെടുന്നുണ്ട്. 2100 മീറ്റർ വരെ ഉയരമുള്ള ഇടങ്ങളിലാണ് കാണുന്നത്. ചൈനയിൽ ചിലയിടത്ത് ചായയ്ക്ക് പകരം ഇതുപയോഗിക്കാറുണ്ട്. ആന്തമാനിലും ആനപ്പരുവ കാണാറുണ്ട്. ഇന്ത്യ മുതൽ മലേഷ്യയും മഡഗാസ്കറും വരെ ഇത് കണ്ടുവരുന്നു.

കോണുകൾ ഉള്ള തണ്ടുകൾ. അറ്റം കൂർത്ത് ആരംഭത്തോടടുത്ത് വീതി കൂടിയ ഇലകൾ. 3-6 സെ.മീ നീളമുള്ള ഇലഞെട്ട് വീതിയേറിയതാണ്.

## ചിത്രശാല

പ്രമാണം:Pothos scandens 06.JPG|ഇലകൾ
പ്രമാണം:ആനപ്പരുവ-കായ Pothos scandens.jpg|കായ-നീലിയാർ കോട്ടത്ത് നിന്നും


## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* ഔഷധഗുണങ്ങളെപ്പറ്റി
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സിസ്-സത്ലുജ്

വടക്കേയിന്ത്യയിൽ ഇന്നത്തെ പഞ്ചാബിലും ഹരിയാണയിലുമായിക്കിടക്കുന്ന ചരിത്രപരമായ ഒരു ഭൂപ്രദേശമാണ് **സിസ്-സത്ലുജ്**. വടക്ക് സത്ലുജ് നദി, കിഴക്ക് ഹിമാലയം, തെക്ക് യമുനാനദിയും ദില്ലിയും, പടിഞ്ഞാറ് സിർസ ജില്ലയുമാണ് ഇതിന്റെ അതിർത്തികൾ.  1803-1805 കാലഘട്ടത്തിലെ രണ്ടാം ആംഗ്ലോ-മറാഠ യുദ്ധത്തിൽ ബ്രിട്ടീഷുകാരോടു പരാജയപ്പെടും വരെ ഈ പ്രദേശങ്ങൾ മറാഠരിലെ സിന്ധ്യകളായിരുന്നു നിയന്ത്രിച്ചിരുന്നത്. മറാഠർക്ക് കപ്പം കൊടുത്ത് വിവിധ സിഖ് സർദാർമാരും രാജാക്കന്മാരും ഇവിടെ ഭരണം നടത്തി.

വർഗ്ഗം:ഇന്ത്യയിലെ ഭൂപ്രദേശങ്ങൾ
കപ്പ ടി.വി.

മാതൃഭൂമി തുടങ്ങിയ സ്പെഷ്യാലിറ്റി മലയാളം ചാനൽ ആണ് **കപ്പ ടി.വി.** 2013 ഫെബ്രുവരി 11-നാണ് ചാനൽ സംപ്രേഷണം ആരംഭിച്ചത്. മാതൃഭൂമി ന്യൂസ് ചാനലിനു ശേഷം അവർ തുടങ്ങിയ രണ്ടാമത്തെ ചാനലാണ് കപ്പ. ഇംഗ്ലീഷ്, മലയാളം എന്നീ ഭാഷകളിലെ പരിപാടികളായിരിക്കും കപ്പ ചാനലിൽ ഉണ്ടാകുക. വിനോദപരിപാടികൾക്കാണ് പ്രാമുഖ്യം. അഞ്ചു മിനിറ്റിൽ കൂടുതൽ ദൈർഘ്യമുള്ള പരിപാടികൾ ഉണ്ടാകില്ല എന്നാണ് ചാനലിന്റെ അവകാശവാദം

## അവലംബം


വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ലൈഗർ

ആൺ സിംഹവും പെൺ കടുവയും ഇണചേർന്നുണ്ടാകുന്ന മൃഗമാണ് **ലൈഗർ** (Liger). മൃഗശാലകളിലാണ് ഇത്തരം പ്രജനനങ്ങൾ സാധാരണ നടക്കാറ്. ലൈഗറുകളുടെ മാതാപിതാക്കൾ ഒരു ജനുസിൽ ആണെങ്കിലും വ്യത്യസ്ത സ്പീഷീസുകളിലായിരിക്കും എന്നു മാത്രം. 
ഇരു സ്പീഷീസുകളുടെയും ഗുണഗണങ്ങൾ പ്രദർശിപ്പിക്കുന്നവയാണ് ലൈഗറുകൾ. കടുവകളെപ്പോലെ നീന്തൽ ഇഷ്ടപ്പെടുന്ന ഇവ സിംഹങ്ങളെപ്പോലെ കൂടുതൽ സാമൂഹികജീവിതവും നയിക്കുന്നവരാണ്. മൃഗശാലകളിലോ അതുപോലുള്ള നിയന്ത്രിതസാഹചര്യങ്ങളിലോ മാത്രമാണ് സിംഹക്കടുവകൾ ജനിക്കുന്നതും ജീവിക്കുന്നതും. വനങ്ങളിൽ സിംഹവും ക‌ടുവയും തമ്മിലുള്ള സ്വാഭാവിക ഇടപഴകലിന് അവസരങ്ങൾ ലഭിക്കാത്തതാണ് ഇതിനു പ്രധാന കാരണം. 
## ചരിത്രം
ഏഷ്യയിലാണ് ആദ്യമായി ലൈഗറുകൾ ജനിച്ചതെന്നാണ് കരുതുന്നത്. 
## വലിപ്പം
മാർജ്ജാരവർഗ്ഗത്തിലെ ഏറ്റവും വലിയ ജീവികളാണ് ലൈഗറുകൾ. മാതാപിതാക്കളെക്കാളും വലിപ്പമുണ്ട് ഇവയ്ക്ക്. ഭാരവും കൂടുതലാണ്. 3.5 മീറ്റർ നീളവും 300 കിലോഗ്രാമിലധികം ഭാരവും ഇവയ്ക്കുണ്ടാകും. ജനിച്ച ശേഷം ലൈഗർക്കുട്ടികൾ ഓരോ ദിവസവും അര കിലോഗ്രാമോളം ഭാരം വയ്ക്കും. ഒരു വയസ്സാകുന്നതോടെ 165 കിലോഗ്രാമോളം ഭാരം ഇവയ്ക്കുണ്ടാകും. 3 വയസ്സോടെ 300 കിലോഗ്രാമിലധികം ഭാരം വയ്ക്കും.  മിയാമിയെ മൃഗശാലയിൽ ഉണ്ടായ ഹെർക്കുലീസ് എന്നു പേരുള്ള ലൈഗറാണ് ജീവിച്ചിരിക്കുന്നവയിൽ ലോകത്തിലെ ഏറ്റവും ഭാരമേറിയ മാർജ്ജാരവംശ ജീവിയായി കണക്കാക്കുന്നത്. 410 കിലോഗ്രാമാണ് ഹെർക്കുലീസിന്റെ ഭാരം. വിസ്കോൻസിനിൽ ജീവിച്ചിരുന്ന നൂക്ക് എന്ന ലൈഗറിന്  550 കിലോഗ്രാം ഭാരമുണ്ടായിരുന്നു. 2007 ൽ ഈ ലൈഗർ മരിച്ചു. 80 കിലോമീറ്ററോളം വേഗത്തിൽ ഓടാൻ ലൈഗറുകൾക്ക് കഴിവുണ്ട്. 

## പ്രജനനശേഷി
വ്യത്യസ്ത സ്പീഷീസുകൾ കൂടിച്ചേർന്നുണ്ടാകുന്ന ജീവികൾക്ക് പ്രജനനശേഷി ഉണ്ടാകാറില്ല. സാധാരണഗതിയിൽ ലൈഗറുകൾക്കും പ്രജനനശേഷി കാണാറില്ല. എന്നാൽ ചില സാഹചര്യങ്ങളിൽ ഇവരും പ്രജനനശേഷി പ്രകടിപ്പിച്ചിട്ടുണ്ട്.
## അവലംബം


വർഗ്ഗം:സങ്കര മൃഗങ്ങൾ
ലെപ്പൺ

ആൺപുലിയും പെൺസിംഹവും ഇണചേർന്നുണ്ടാകുന്ന ജീവിയാണ് **ലെപ്പൺ** (Leopon). മൃഗശാലകളിലാണ് കാണപ്പെടാറ്. സ്വാഭാവിക സാഹചര്യങ്ങളിൽ ലെപ്പൺ ഉണ്ടാകാറില്ല. 
## ചരിത്രം
1910-ൽ ഇന്ത്യയിലാണ് ലെപ്പണെക്കുറിച്ച് ആദ്യരേഖകൾ ഉള്ളത്. രണ്ടുകുട്ടികൾ ഉണ്ടായതിൽ ഒന്ന് രണ്ടരമാസത്തിനു ശേഷം മരിച്ചു. ജപ്പാൻ, ജർമ്മനി, ഇറ്റലി എന്നിവിടങ്ങളിലെ മൃഗശാലകളിൽ ലെപ്പണുകൾ ജനിച്ചതായി റിപ്പോർട്ടുകളുണ്ട്. 
## വലിപ്പം
ഇവയിലെ പെൺജീവിക്ക് ഒന്നര മീറ്റർ വരെ നീളമുണ്ടാകും. ആൺജീവിക്ക് രണ്ടുമീറ്ററിലധികം നീളവും ഉണ്ടാകും. 
## സവിശേഷതകൾ
തലയും ഉടലും സിംഹത്തെപ്പോലെയും  കാലുകൾ പുലിയെപ്പോലെയുമാണ് കാണപ്പെടുന്നത്. വശങ്ങളിൽ ബ്രൗൺനിറമുള്ള പുള്ളികൾ കാണാം.
## അവലംബം


വർഗ്ഗം:മൃഗങ്ങൾ
മദീന പ്രവിശ്യ

സൗദി അറേബ്യയുടെ പടിഞ്ഞാറ് ഭാഗത്ത് മുസ്‌ലിംകളുടെ രണ്ടാമത്തെ വിശുദ്ധ നഗരമായ മദീന ആസ്ഥാനമാക്കി പ്രവർത്തിക്കുന്ന പ്രവിശ്യയാണ് **മദീന പ്രവിശ്യ** ( *Al-Madīnah al-Munawarah*). പ്രവിശ്യയിലെ ജനസംഖ്യ 2010 ലെ കണക്കെടുപ്പ് പ്രകാരം 1,777,933 ആണ്. 151,990 ചതുരശ്ര കിലോമീറ്റർ ആണ് മദീന പ്രവിശ്യയുടെ വിസ്തൃതി. ചരിത്ര പ്രാധാന്യമുള്ള മദീന നഗരം കൂടാതെ വ്യാവസായിക-തുറമുഖ നഗരമായ യാമ്പുവും മദീന പ്രവിശ്യയിലാണ്. യുനെസ്കോ ലോകപൈതൃകപട്ടികയിൽ സ്ഥാനം നേടി മദായിൻ സ്വാലിഹ് മദീന പ്രവിശ്യയിലാണ്.
## ഗവർണർമാർ

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
പെസഹാക്കാലം

പാശ്ചാത്യ ക്രൈസ്തവ സഭയുടെ ആരാധനക്രമവർഷം അനുസരിച്ച്  ഈസ്റ്റർ ഞായർ മുതൽ പെന്തക്കോസ്താ ഞായർ വരെയുള്ള അൻപത് ദിവസങ്ങളാണ് ഉയിർപ്പുകാലമായി ആചരിക്കുന്നത്. ഉയിർപ്പുകാലത്തിലെ ഓരോ ഞായറാഴ്ചയും ഉയിർപ്പുഞായർ ആയിട്ടാണ് കരുതുന്നത്. ഇതനുസരിച്ച് ഈസ്റ്റർ കഴിഞ്ഞുവരുന്ന ഞായറാഴ്ചകളെ ഉയിർപ്പുകാലം രണ്ടാം ഞായർ, ഉയിർപ്പുകാലംമൂന്നാം ഞായർ എന്നിങ്ങനെ വിളിക്കുന്നു. 1969 ലെ ആരാധനക്രമ പുനർനവീകരിക്കുന്നതിന് മുൻപ്  ഉയിർപ്പിന് ശേഷമുള്ള രണ്ടാം ഞായർ, ഉയിർപ്പിന് ശേഷമുള്ളമൂന്നാം ഞായർ എന്നിങ്ങനെ ആയിരുന്നു വിളിച്ചിരുന്നത്.

## ഈസ്റ്റർ ഒക്ടേവ്

ഉയിർപ്പുകാലത്തിലെ ആദ്യ എട്ടുദിവസങ്ങളെയാണ് ഈസ്റ്റർ ഒക്ടേവ് എന്ന് പറയുന്നത്. ഈ ദിവസങ്ങൾ എല്ലാം തന്നെ തിരുനാൾ ദിനങ്ങളാണ്.

## ദൈവിക കാരുണ്യ ഞായർ

ഈസ്റ്ററിന് ശേഷം വരുന്ന ആദ്യ ഞായറാഴ്ച ദൈവിക കാരുണ്യ ഞായറായി ക്രൈസ്തവസഭ ആചരിക്കുന്നു. .യേശു വി. ഫൗസ്റ്റീനയുമായി നടത്തി എന്ന് കരുതപ്പെടുന്ന സംഭാഷണങ്ങളുടെ അടിസ്ഥാനത്തിലാണ് ദൈവിക കാരുണ്യ ഞായർ ആചരിക്കുന്നത് ഫൗസ്റ്റീനയുടെ ഡയറിയിൽ രേഖപ്പെടുത്തിയിരിക്കുന്നത് അനുസരിച്ച്  കുമ്പസാരിച്ച് ഈ ദിവസം കുർബാന സ്വീകരിക്കുന്നവർക്ക് പൂർണ്ണ ദണ്ഡവിമോചനം ലഭിക്കും.

## സ്വർഗാരോഹണ തിരുനാൾ

ഉയിർപ്പുകാലം നാല്പതാം ദിവസമാണ് യേശുവിന്റെ സ്വർഗാരോഹണ തിരുനാൾ ആഘോഷിക്കുന്നത്.  യേശു ഉയിർത്ത് നാല്പതാം ദിവസം ശിഷ്യന്മാർ കണ്ടു കൊണ്ട് നിൽക്കെ സ്വർഗാരോഹണം ചെയ്തു എന്ന ബൈബിൾ വിവരണമാണ് ഈ തിരുനാളിന് അടിസ്ഥാനം. സാധാരണ ഗതിയിൽ വ്യാഴാഴ്ചയാണ് ഈ തിരുനാൾ വരുന്നത്. എന്നാൽ ഈ ദിവസം പൊതുഅവധിയായി പ്രഖ്യാപിക്കാത്ത രാജ്യങ്ങളിൽ ഉയിർപ്പ് കഴിഞ്ഞ് നാല്പത് ദിവസം കഴിഞ്ഞു വരുന്ന ഞായറാഴ്ചയാണ് സ്വർഗാരോഹണ തിരുനാൾ ആഘോഷിക്കുന്നത്. 

## പെന്തക്കോസ്താ തിരുനാൾ

ഉയിർപ്പുകാലം അവസാനിക്കുന്നത് പെന്തക്കോസ്താ തിരുനാളോട് കൂടിയാണ്.  അപ്പസ്തോലന്മാരുടെ മേൽ പരിശുദ്ധാത്മാവ് എഴുന്നുള്ളിയ സംഭവമാണ് ഈ ദിവസം ക്രൈസ്തവസഭ സ്മരിക്കുന്നത്. അൻപതാമത്തെ ദിവസം എന്നർത്ഥം വരുന്ന പെന്തെക്കൊസ്തെ എന്ന ഗ്രീക്ക് പദത്തിൽ നിന്നാണ് ഈ വാക്ക് ഉത്ഭവിച്ചത്. ഉയിർപ്പുകാലം അൻപതാം ദിവസമാണ് പെന്തക്കോസ്താതിരുനാൾ ആഘോഷിക്കുന്നത്. പരിശുദ്ധാത്മാവിന്റെ ആഗമനത്താൽ പ്രചോദിതരായി അപ്പോസ്തോലന്മാർ ഈ ദിനം തന്നെ സുവിശേഷ പ്രഘോഷണം ആരംഭിച്ചതിനാൽ പെന്തക്കൊസ്താദിനം ക്രൈസ്തവ സഭയുടെ സ്ഥാപകദിനമായി കരുതപ്പെടുന്നു.

## അവലംബം

വർഗ്ഗം:ക്രൈസ്തവസഭ
വർഗ്ഗം:ക്രൈസ്തവസഭ ആരാധനക്രമം
കേക്ക്

റൊട്ടി പോലുള്ള ഒരു മധുര ഭക്ഷണ പദാർത്ഥമാണ് **കേക്ക്**. വിവിധ നിറത്തിലും രുചിയിലും ആകൃതിയിലുമുള്ള കേക്കുകൾ ഇന്ന് വിപണിയിൽ ലഭ്യമാണ്. സാധാരണയായി മാവ്(മൈദാമാവ്), മുട്ട, പഞ്ചസാര, പാൽ, വെണ്ണ, സുഗന്ധദ്രവ്യങ്ങൾ എന്നിവയാണ് കേക്കിലെ ചേരുവകൾ. കേക്കിന്റെ തരത്തിനനുസൃതമായി ചേരുവകളിലും അവയുടെ അളവുകളിലും വ്യത്യാസമുണ്ടാകുന്നു. 

ചേരുവകളെല്ലാം ചേർത്ത് ഒരു ദ്രവ മിശ്രിതമുണ്ടാക്കി അത് ചുട്ടെടുത്താണ്(baking) കേക്ക് നിർമ്മിക്കുന്നത്. ശേഷം അതിനുപുറമേ അലങ്കാരങ്ങളും ചെയ്തുവരുന്നു. കേക്ക് വികസിച്ചുവരുന്നതിനായി കേക്ക് മിശ്രിതം തയ്യാറാക്കുമ്പോൾ യീസ്റ്റ്, അപ്പക്കാരം തുടങ്ങിയവയും ചേർക്കാറുണ്ട്. 

ആഘോഷവേളകൾ, ക്രിസ്തുമസ്, ജന്മദിനാഘോഷം തുടങ്ങിയ സമയങ്ങളിൽ കേക്ക് ഉപയോഗിക്കാറുണ്ട്.

## തരങ്ങൾ

കേക്കുകളെ സാമാന്യമായി വിവിധയിനങ്ങളായി തരംതിരിക്കാം. അവയുടെ ചേരുവകളുടേയും പാചകരീതിയുടേയും അടിസ്ഥാനത്തിലാണ് ഈ തരംതിരിവ്.

*യീസ്റ്റ് റോട്ടികൾക്ക് സമാനമായ ഒരു കേക്കാണ് യീസ്റ്റ് കേക്ക്. കേക്കിന്റെ ഒരു പ്രാചീനരൂപമാണ് ഇത് എന്നുവേണമെങ്കിൽ പറയാം. 
*സ്പോഞ്ച് കേക്ക്: വളരെ മൃദുവായ കേക്കുളാണ് സ്പോഞ്ച് കേക്ക്. യീസ്റ്റ് ഇതിൽ ചേർക്കുന്നില്ല എന്നതാണ് ഇതിന്റെ ഒരു പ്രത്യേകത. അടിച്ചു പതപ്പിച്ച മുട്ടചേർത്ത ഒരു പ്രോട്ടീൻ മിശൃതമാണ് പ്രധാന ചേരുവ.
*വെണ്ണ, മുട്ട എനിവയോടൊപ്പം അല്പം അപ്പക്കാരവും സംയോജിപ്പിച്ച് തയ്യാറാക്കുന്ന ഒരിനം കേക്കാണ് വെണ്ണ കേക്ക് അല്ലെങ്കിൽ ബട്ടർ കേക്ക്.
* പ്ലം കേക്ക്

ഇവയെകൂടാതെ ഇനിയും കേക്കിനങ്ങൾ ഉണ്ടാകാം

## ചിത്രശാല

പ്രമാണം:Fruit Cake - കേക്ക്.jpg|ഫ്രൂട്ട് കേക്ക്
പ്രമാണം:Cake & Wine.jpg|കേക്കും വൈനും


## പുറത്തേക്കുള്ള കണ്ണികൾ

വർഗ്ഗം:മധുരപലഹാരങ്ങൾ
അവിട്ടം തിരുനാൾ ആരോഗ്യശ്രീമാൻ

വിജി തമ്പി 1995-ൽ സംവിധാനം ചെയ്തു പുറത്തിറക്കിയ ഒരു മലയാളചലച്ചിത്രമാണ് ***അവിട്ടം തിരുനാൾ ആരോഗ്യ ശ്രീമാൻ***. ജഗതി ശ്രീകുമാർ കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിന്റെ രചന ശശിധരൻ ആറാട്ടുവഴിയാണ് നിർവ്വഹിച്ചിരിക്കുന്നത്.

## അഭിനേതാക്കൾ
* ജഗതി ശ്രീകുമാർ – അവിട്ടം തിരുനാൾ അച്യുതക്കുറുപ്പ് (വലിയ പടത്തലവൻ)
* ബാലചന്ദ്രമേനോൻ – പ്രഭാകരൻ
* ശാന്തികൃഷ്ണ – ഹേമലത
* ജഗദീഷ് – സഹദേവൻ
* വിജി തമ്പി – അറുമുഖം തമ്പി
* കെ.പി.എ.സി. ലളിത – ദേവയാനി
* കൽപ്പന – കൗസല്യ 
* ജഗന്നാഥൻ – സുകുമാരപിള്ള
* ഇന്ദ്രൻസ് – മംഗലൻ മങ്കൊമ്പ്
* ജനാർദ്ദനൻ – ഫൽഗുണൻ
* കൃഷ്ണൻകുട്ടി നായർ – കെ.കെ. കിഴക്കേടം
* ഫിലോമിന
* സുധീഷ് – നകുലൻ

## പുറത്തേക്കുള്ള കണ്ണികൾ
* 
* 

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബാലചന്ദ്രമേനോൻ അഭിനയിച്ച ചലച്ചിത്രങ്ങൾ
സെലസ്റ്റിൻ അഞ്ചാമൻ മാർപ്പാപ്പ

thumb|right|250px|മാർപ്പാപ്പായുടെ പ്രതിമ
1294-ൽ കേവലം അഞ്ചു മാസക്കാലത്തേക്ക് റോമൻ കത്തോലിക്കാ സഭയുടെ തലവനായിരുന്ന ബെനഡിക്ടൻ  സന്യാസവൈദികനാണ് **സെലസ്റ്റിൻ അഞ്ചാമൻ മാർപ്പാപ്പ**. സെലസ്റ്റിനിയൻ സന്യാസസമൂഹത്തിന്റെ സ്ഥാപകനുമാണ് ഈ മാർപ്പാപ്പ. നിക്കോളാസ് നാലാമൻ മാർപ്പാപ്പയുടെ മരണത്തിനു ശേഷം റോമിലെ പ്രഭുകുടുംബങ്ങൾ തമ്മിലുള്ള തർക്കത്തിനിടയിൽ പുതിയ മാർപ്പാപ്പയുടെ തെരഞ്ഞെടുപ്പ് രണ്ടു വർഷത്തോളം വൈകിയതിനെ തുടർന്നാണ് "പിയെട്രോ അഞ്ചലേരിയോ" എന്നു മുൻനാമമുണ്ടായിരുന്ന സെലസ്റ്റീൻ അഞ്ചാമൻ, എൺപതുവയസ്സിനടുത്തുള്ളപ്പോൾ മാർപ്പാപ്പ സ്ഥാനത്തേക്കു തെരഞ്ഞെടുക്കപ്പെട്ടത്. 

## സ്ഥാനത്യാഗം
സന്യാസിയുടെ പ്രശാന്തജീവിതം ഇഷ്ടപ്പെട്ടിരുന്ന സെലസ്റ്റിൻ, മാർപ്പാപ്പ പദവിയുടെ ഉത്തരവാദിത്തങ്ങളുമായി പൊരുത്തപ്പെടാനുള്ള ബുദ്ധിമുട്ടുമൂലം അഞ്ചുമാസത്തിനുള്ളിൽ (1294 ജൂലൈ 5 - ഡിസംബർ 13) സ്ഥാനമൊഴിഞ്ഞു.  പിൻഗാമി ബോണിബസ് എട്ടാമൻ, തന്റെ തെരഞ്ഞെടുപ്പിനു വഴിയൊരുക്കാൻ സെലസ്റ്റിനെ സ്ഥാനത്യാഗത്തിനു പ്രേരിപ്പിച്ചതാണെന്നു കരുതുന്നവരുണ്ട്.

## തടവ്, മരണം
തന്റെ എണ്ണമറ്റ ശത്രുക്കൾ, ജീവിച്ചിരിക്കുന്ന മുൻഗാമിയെ 'എതിർ-പാപ്പാ' (Anti-Pope) ആയി അവരോധിച്ചെങ്കിലോ എന്നു ഭയന്ന ബോണിഫസ്, സെലസ്റ്റിനെ റോമിൽ തിരികെ കൊണ്ടു വന്നു തടവിലിട്ടു. തടവിൽ നിന്നു രക്ഷപെട്ട സെലസ്റ്റിൻ ഒളിവിൽ കഴിഞ്ഞെങ്കിലും ഡാൽമേഷ്യയിലേക്കു രക്ഷപെടാൻ ശ്രമിക്കുമ്പോൾ പിടിയിലായി.  റോമിനടുത്തുള്ള കമ്പാന്യയിലെ കോട്ടയിൽ വീണ്ടും തടവുകാരനാക്കപ്പെട്ട അദ്ദേഹം ഒരു വർഷത്തിനകം മരിച്ചു. ബോണിഫസ് സെലസ്റ്റിനെ വധിച്ചുവെന്നു കിംവദന്തി പരന്നിരുന്നു.  

## വിശുദ്ധപദവി, വിമർശനം
ബോണിഫസിന്റെ കാലശേഷം അദ്ദേഹത്തിന്റെ തീവ്രശത്രുവായിരുന്ന ഫ്രാൻസിലെ ഫിലിപ്പ് നാലാമൻ രാജാവ്, സെലസ്റ്റിനെ വിശുദ്ധപദവിയിലേക്കു നാമനിർദ്ദേശം ചെയ്തു. 1313-ൽ, മരിച്ച് രണ്ടു ദശാബ്ദക്കാലത്തിനകം, അദ്ദേഹം വിശുദ്ധനായി പ്രഖ്യാപിക്കപ്പെട്ടു. ഇറ്റാലിയൻ കവി ദാന്തെയുടെ വിഖ്യാതകൃതി ഡിവൈൻ കോമഡിയുടെ നരകഖണ്ഡത്തിലെ ഒരു ഭാഗം, സെലസ്റ്റിന്റെ സ്ഥാനത്യാഗത്തിന്റെ വിമർശനമായി കരുതപ്പെടുന്നു. സെലസ്റ്റിന്റെ സമകാലീനനായിരുന്ന ദാന്തെ, മാർപ്പാപ്പ പദവി ത്യജിക്കാനുള്ള അദ്ദേഹത്തിന്റെ തീരുമാനത്തെ "മഹാനിഷേധം" (the great refusal) ആയി ചിത്രീകരിക്കുന്നു. നരകത്തിന്റെ വിളുമ്പിലെ നിർഗ്ഗുണവൃത്തത്തിലാണ് ദാന്തെ സെലസ്റ്റിനു സ്ഥാനം നൽകിയത്.

പിന്നീട് ഒരു മാർപ്പാപ്പയും സെലസ്റ്റിൻ എന്ന പേര് സ്വീകരിച്ചില്ല.  സ്വമേധയാ ഉള്ള പദത്യാഗത്തിന്റെ വഴിയിൽ നൂറ്റാണ്ടുകളോളം സെലൻസ്റ്റിനെ മറ്റൊരു മാർപ്പാപ്പായും പിന്തുടർന്നതുമില്ല. ഏഴു നൂറ്റാണ്ടുകൾക്കു ശേഷം 2013 ഫെബ്രുവരി മാസം സ്വന്തം സ്ഥാനത്യാഗം പ്രഖ്യാപിച്ച ബെനഡിക്ട് പതിനാറാമൻ മാർപ്പാപ്പ ആണ്, ഇക്കാര്യത്തിൽ അദ്ദേഹത്തിന്റെ ആദ്യത്തെ അനുകർത്താവ്.

## അവലംബം


വർഗ്ഗം:1215-ൽ ജനിച്ചവർ
വർഗ്ഗം: 1296-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 19-ന് മരിച്ചവർ

## പുറത്തേക്കുള്ള കണ്ണികൾ

*
*A short video outlining the life of Pope Celestine V.
*Pictures of Pope Benedict XVI's visit to the tomb of Celestine V 

വർഗ്ഗം:മാർപ്പാപ്പമാർ
വർഗ്ഗം:കത്തോലിക്കാസഭയിലെ വിശുദ്ധർ
ശൈലപുത്രി

നവദുർഗ്ഗമാരിൽ ഒന്നാമത്തെ ദുർഗ്ഗയാണ് **ശൈലപുത്രി**. നവരാത്രിയിൽ ആദ്യദിനം ആരാധിക്കുന്നതും ദേവി ശൈലപുത്രിയേയാണ്. സതി, ഭവാനി, പാർവ്വതി, ഹേമവതി എന്നീ നാമങ്ങളും ശൈലപുത്രിക്കുണ്ട്. ഹൈന്ദവ വിശ്വാസമനുസരിച്ച് പ്രകൃതിയാകുന്ന മാതൃസ്വരൂപമാണ് ശൈലപുത്രി. നന്തിയാണ് ശൈലപുത്രി ദേവിയുടെ വാഹനം. ദേവിയുടെ ഒരുകയ്യിൽ  ത്രിശൂലവും മറുകയ്യിൽ കമലപുഷ്പവും കാണപ്പെടുന്നു.

## ഐതിഹ്യം
ഹിമവാന്റെ മകൾ എന്നാണ് ശൈലപുത്രി എന്ന വാക്കിനർത്ഥം. (ശൈലം= പർവ്വതം, ഹിമാലയം.) പർവ്വതരാജാവായ ഹിമവാന്റെയും മേനാദേവിയുടെയും മകളായാണ് ശക്തി രണ്ടാമത് അവതരിച്ചത്. പർവ്വതരാജന്റെ മകളായതിനാൽ ദേവി പാർവ്വതി എന്നും, ശൈലത്തിന്റെ(ഹിമാലയം) മകളായതിനാൽ ശൈലപുത്രി എന്നും ദേവി അറിയപ്പെടുന്നു.

പൂർവ്വജന്മത്തിൽ ദക്ഷന്റെ പുത്രിയായ സതിയായിട്ടായിരുന്നു ശൈലപുത്രി അവതരിച്ചത്.
### പ്രാർത്ഥന
സർവ്വമംഗല മംഗല്യേ
ശിവേ സർവാർത്ഥ സാധികേ
ശരണ്യേ ത്രയംബികേ ഗൗരീ
നാരായണി നമോസ്തുതേ[1]

## ക്ഷേത്രങ്ങൾ
* വാരാണസിയിലെ മർഹിയാ ഘാട്ടിൽ ഒരു ശൈലപുത്രീ ക്ഷേത്രമുണ്ട്.

## അവലംബം

## പുറത്തേക്കുള്ള കണ്ണികൾ
* www.silambam.us Hindu Deities and Mantra - Durga & Navadurga of Athi Parashakti

വർഗ്ഗം:ഹൈന്ദവദൈവങ്ങൾ
വർഗ്ഗം:നവദുർഗ്ഗകൾ
നിത്യശ്രീ മഹാദേവൻ

ഒരു യുവകർണ്ണാടകസംഗീതജ്ഞയും ചലച്ചിത്രഗായികയുമാണു് **നിത്യശ്രീ മഹാദേവൻ** അഥവാ **എസ്. നിത്യശ്രീ** (ജനനം: 1973 ഓഗസ്റ്റ് 25).

## ജനനവും ബാല്യവും
സംഗീതജ്ഞരായ ശിവകുമാർ, ലളിത ശിവകുമാർ എന്നിവരുടെ പുത്രിയായി 1973 ആഗസ്റ്റ് 25 -നു് തമിഴ്നാട്ടിലെ തിരുവയ്യാറിലാണു് നിത്യശ്രീ ജനിച്ചതു്. അച്ഛന്റെ അമ്മയായ ഡി.കെ. പട്ടമ്മാൾ കഴിഞ്ഞ തലമുറയിലെ ഏറ്റവും പ്രശസ്തരായ വായ്പ്പാട്ടുകാരിലൊരാളും അമ്മയുടെ അച്ഛനായ പാലക്കാടു മണി അയ്യർ മൃദംഗവാദനത്തിൽ മഹാവിദ്വാനുമായിരുന്നു. അംബി ദീക്ഷിതർ, പാപനാശം ശിവൻ, മുത്തയ്യാ ഭാഗവതർ തുടങ്ങിയ സംഗീതപാരംഗതന്മാരുടെ ശിഷ്യപരമ്പരയിൽപെട്ടവരായിരുന്നു പട്ടമ്മാളും, അവരുടെ സഹോദരനായിരുന്ന ഡി.കെ. ജയരാമനും.

അമ്മയായ ലളിത ശിവകുമാറും അച്ഛമ്മയായ പട്ടമ്മാളും തന്നെയായിരുന്നു നിത്യശ്രീയുടെ ആദ്യഗുരുക്കൾ. പട്ടമ്മാളുടെ കച്ചേരികളിൽ പാടാൻ പോകുമ്പോഴെല്ലാം കൂടെ പങ്കെടുക്കുന്ന മാതാപിതാക്കളോടൊപ്പം നിത്യശ്രീയേയും കൂട്ടുമായിരുന്നു.

## അരങ്ങിൽ
1987 ആഗസ്റ്റ് 10 -നു് ആദ്യമായി ഒരു വലിയ സദസ്സിനു മുമ്പിൽ നിത്യശ്രീ  സ്വന്തം നിലയിൽ സംഗീതക്കച്ചേരി അവതരിപ്പിച്ചു. കർണ്ണാടകസംഗീതത്തിലെ ഉജ്ജ്വലവ്യക്തിത്വങ്ങളായിരുന്ന കെ.വി. നാരായണസ്വാമി, ഡി.കെ. പട്ടമ്മാൾ, ഡി.കെ. ജയരാമൻ, വിജയ് ശിവ തുടങ്ങിയവർ ഈ പരിപാടിയിൽ സന്നിഹിതരായിരുന്നു.

## വ്യക്തിപരമായ വിവരങ്ങൾ
1996-ൽ നിത്യശ്രീ, വി. മഹാദേവനെ വിവാഹം ചെയ്തു. ഇവർക്ക് രണ്ടു പെൺകുട്ടികൾ ഉണ്ട്‌ - തേജശ്രീ, തനുജശ്രീ. ചെന്നൈ നഗരത്തിൽ കോട്ടൂർപുരം 4-ആം മെയിൻ റോഡിലാണു് ഈ കുടുംബത്തിന്റെ വസതി.

ഏതാനും  മാസങ്ങൾക്കു മുമ്പു നടന്ന അമ്മയുടെ മരണത്തെത്തുടർന്നു് മാനസികമായി അസ്വസ്ഥനായിത്തീർന്ന മഹാദേവൻ 2012 ഡിസംബർ 20ന് ചെന്നൈയിലെ അടയാർ പുഴയിൽ ചാടി ആത്മഹത്യ ചെയ്തു.

### ഭീഷണി
ക്രിസ്ത്യൻ ഭക്തി ഗാനങ്ങൾ ആലപിക്കുന്ന കർണാടക സംഗീതജ്ഞർക്കെതിരെ രാഷ്ട്രീയ സനാതൻ സേവ സംഘം എന്ന തീവ്രഹിന്ദുത്വ സംഘടന ഭീഷണി മുഴക്കിയിരുന്നു. ടി.എം കൃഷ്ണ, ഒ.എസ്. അരുൺ, നിത്യശ്രീ മഹാദേവൻ, ബോംബേ ജയശ്രീ തുടങ്ങിയ കർണാടക സംഗീതജ്ഞർക്കെതിരെയാണ് ഭീഷണി മുഴക്കിയത്. എവിടെ പരിപാടി അവതരിപ്പിച്ചാലും ശാരീരികമായി കൈകാര്യം ചെയ്യുമെന്നാണ് ഭീഷണി.  ഭീഷണിയെങ്കിൽ, എല്ലാ മാസവും ക്രിസ്തുവിനെക്കുറിച്ചും അല്ലാഹുവിനെക്കുറിച്ചും കർണാട്ടിക്ക് ഗാനങ്ങൾ അവതരിപ്പിക്കുമെന്ന് ടി.എം കൃഷ്ണ ട്വീറ്റ് ചെയ്തിരുന്നു. 

## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:1973-ൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:വനിതാ കർണ്ണാടകസംഗീതജ്ഞർ
കടത്തുകാരൻ

ലഘുചിത്രം|ഇടത്ത്|കടത്തുതോണിയിലെ യാത്ര
ലഘുചിത്രം|വലത്ത്|കടത്തുകാരൻ തോണിയിൽ
യാത്രക്കാരെ കടത്തുതോണിയിൽ കയറ്റിയശേഷം തുഴഞ്ഞ് മറുകരയിൽ എത്തിക്കുന്ന തൊഴിലാളിയാണ് **കടത്തുകാരൻ**. പുഴയുടെ കരകളെ യോജിപ്പിക്കുന്ന പാലം ഇല്ലാത്ത സ്ഥലത്ത് ഒരു കരയിൽ‌നിന്നും മറുകരയിലേക്ക് മനുഷ്യരേയും ചരക്കുകളും കടത്തുന്നതിന് തോണി, ബോട്ട് എന്നിവ ഉപയോഗിക്കാറുണ്ട്. അധികം വീതിയും ആഴവും ഇല്ലാത്ത പുഴകളിൽ യാത്രക്കായി തോണി അഥവാ വള്ളം ഉപയോഗിക്കുന്നു. ആളുകൾ വള്ളത്തിൽ കയറുകയും ഇറങ്ങുകയും ചെയ്യുന്ന പുഴക്കരക്ക് കടവ് എന്ന് പറയുന്നു.

വർഗ്ഗം:തൊഴിലുകൾ
ന്യൂ ഡെൽഹി (ചലച്ചിത്രം)

ഡെന്നിസ് ജോസഫിന്റെ തിരക്കഥയിൽ ജോഷി സംവിധാനം ചെയ്ത് 1987-ൽ പുറത്തിറങ്ങിയ മലയാളചലച്ചിത്രമാണ് ***ന്യൂ ഡെൽഹി***. മമ്മൂട്ടി ജി.കെ. എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിൽ സുമലത, ഉർവ്വശി, സുരേഷ് ഗോപി, ത്യാഗരാജൻ, സിദ്ദിഖ്, വിജയരാഘവൻ, മോഹൻ ജോസ്, ദേവൻ, ജഗന്നാഥ വർമ്മ തുടങ്ങിയവർ മറ്റു പ്രധാനവേഷങ്ങളിൽ അഭിനയിച്ചിരിക്കുന്നു. ജൂബിലി പ്രൊഡക്ഷൻസിന്റെ ബാനറിൽ ജോയ് തോമസാണ് ചിത്രം നിർമ്മിച്ചത്.വാണിജ്യപരമായി ഈ ചിത്രം വൻ വിജയമായിരുന്നു.

അഴിമതിക്കാരായ രണ്ടു രാഷ്ട്രീയക്കാരുടെ ദുഷ്കൃത്യങ്ങൾ വെളിച്ചത്തുകൊണ്ടുവന്നതിനെത്തുടർന്ന് തടവിലാക്കപ്പെടുന്ന ഡെൽഹിയിലെ ഒരു പത്രപ്രവർത്തകന്റെ പ്രതികാരത്തിന്റെ കഥയാണ് ഈ ചിത്രം പറയുന്നത്. ഇർവിങ് വാല്ലസിന്റെ *ദ ഓൾമൈറ്റി* എന്ന നോവലുമായി ചിത്രത്തിന്റെ കഥയ്ക്കു സാമ്യമുണ്ട്.

മലയാളസിനിമാചരിത്രത്തിലെ ഏറ്റവും വലിയ ഹിറ്റുകളിലൊന്നാണ് *ന്യൂ ഡെൽഹി*. മമ്മൂട്ടിയുടെ അഭിനയജീവിതത്തിലെ ഒരു വലിയ വഴിത്തിരിവായിരുന്നു ഈ ചിത്രം.

## അഭിനേതാക്കൾ
* മമ്മൂട്ടി – ജി. കൃഷ്ണമൂർത്തി അഥവാ ജി.കെ.
* സുമലത – മറിയ ഫെർണാണ്ടസ്
* ഉർവ്വശി – ഉമ
* ത്യാഗരാജൻ – നടരാജ് വിഷ്ണു അഥവാ സേലം വിഷ്ണു
* സിദ്ദിഖ് – സിദ്ദിഖ്
* വിജയരാഘവൻ – അനന്തൻ
* മോഹൻ ജോസ് – അപ്പു
* ദേവൻ – ശങ്കർ
* ജഗന്നാഥ വർമ്മ – സി.ആർ. പണിക്കർ
* സുരേഷ് ഗോപി – സുരേഷ്
* പ്രതാപചന്ദ്രൻ – ജെയിലർ

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മമ്മൂട്ടി-സുമലത ജോഡി
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
വർഗ്ഗം:ഷിബു - ശ്യാം ഗാനങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
നന്മനിറഞ്ഞവൻ ശ്രീനിവാസൻ

വിജി തമ്പി 1990-ൽ സംവിധാനം ചെയ്തു പുറത്തിറക്കിയ ഒരു മലയാളചലച്ചിത്രമാണ് ***നന്മനിറഞ്ഞവൻ ശ്രീനിവാസൻ***. ജയറാം കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിന്റെ രചന രഞ്ജിത്താണ് നിർവ്വഹിച്ചിരിക്കുന്നത്.

## അഭിനേതാക്കൾ
* ജയറാം – ശ്രീനിവാസൻ / ശ്രീനി 
* തിലകൻ - എസ്. ഐ കരിമ്പാറ മാത്തൻ 
* മുകേഷ് - പീറ്റർ 
* ഒടുവിൽ ഉണ്ണികൃഷ്ണൻ - ഹെഡ് കോൺസ്റ്റബിൾ പരമേശ്വരൻ നായർ 
* രഞ്ജിനി - മേരി 
* ഉർവ്വശി - ചന്ദ്രിക
* സിദ്ദിഖ് - നാസ്സർ 
* മാമുക്കോയ - കുഞ്ഞാലി 
* വിജയരാഘവൻ - സെയ്ദ് 
* കവിയൂർ പൊന്നമ്മ - ശ്രീനിവാസന്റെ അമ്മ
* സുകുമാരി - പീറ്ററിന്റെ അമ്മ 
* തിക്കുറിശ്ശി സുകുമാരൻ നായർ - മാധവപിള്ള / അമ്മാവൻ 
* ബാബു നമ്പൂതിരി - ശിവൻകുട്ടി, ശ്രീനിവാസന്റെ അമ്മാവൻ 
* വി. കെ. ശ്രീരാമൻ - സുലൈമാൻ സേട്ട് 
* കൃഷ്ണൻകുട്ടി നായർ - പോസ്റ്റ്മാൻ

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയറാം-ഉർവശി ജോഡി
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:കാവാലം-ജോൺസൺ ഗാനങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ